
VOORWOORD 


Ons  staan  eerstens  in  erkentlikheid  voor  die  hoë  God,  die 
Beskikker  oor  ons  deel  en  lot,  wat  hierdie  Gemeente  deur  Sy 
Heilige  Gees  en  Woord  gelei  en  gedra  het,  op  grond  van  die 
versoening  in  die  bloed  van  die  Here  Jesus  Christus,  deur  vyf- 
en-twintig  jaar  van  wording  en  groei  op  die  pad  van  die  geloof. 
Ons  is  dankbaar  jeens  Hom  en  ons  bede  is  dat  Hy  ons  ook  die 
toekoms  in  sal  lei  en  bewaar  tot  die  dag  wanneer  die  nog-stry- 
dende-Kerk  triomferende-Kerk  in  die  ewige  hemel  word. 

’n  Woord  van  waardering  verder  teenoor  almal  wat  getrou  ge- 
arbei  het  in  hierdie  Gemeente  deur  die  jare.  Hulle  geloofvoor- 
beeld  in  Christus  mag  nie  vergeet  word  nie.  ’n  Woord  van  erken- 
ning  en  waardering  teenoor  almal  wat  hierdie  feesgeleentheid 
van  5-7  Mei  1972  moontlik  gemaak  het. 

Die  hoop  is  dat  hierdie  gedenkblad  van  blywende  betekenis  sal 
wees  vir  elkeen  wat  help  bou  het  aan  hierdie  Gemeente  van  die 
Here  Christus. 

— DS.  J.  P.  LABUSCHAGNE. 

GELUKWENSE  DEUR  DIE  SKRIBA 
VAN  DIE  ALGEMENE  KERK- 
VERGADERING. 

Vir  bcáe  lidmate  is  dit  nog  soos  gister  toe  hierdie 
gemeente  van  Bosmansrust  in  1947  afgestig  is.  Baie 
het  gebeur  in  die  vyf  en  twintig  jaar  al  is  dit  kort 
in  ’n  kerk  se  bestaanstyd. 

Baie  het  reeds  die  tydelike  met  die  ewige  ver- 
wissel,  want  vyf  en  twintig  jaar  is  ’n  breë  span  in  ’n 
mens  se  leeftyd. 

Die  kerk  het  hierdie  gemeente  sien  groei  en  op- 
bou  en  na  die  kwarteeu  verbly  die  kerk  hom  saam 
met  die  gemeente  daarin  dat  God  op  sortderlinge 
wyse  gelei  het  en  onder  sy  seënende  hand  laat  groei 
het  tot  een  van  die  mooi  gemeentes  van  die  kerk. 

Die  Kommissie  van  die  Algemene  Kerkvergade- 
ring  wens  die  gemeente  van  harte  geluk  met  sy  ver- 
jaardag  wat  'n  kwarteeu  omspan.  Sy  hoë  waardering 
word  uitgespreek  teenoor  troue  arbeiders  in  daardie 
deel  van  die  wingerd  aan  ons  toevertrou.  Met  dank- 
baarheid  dink  hy  terug  aan  die  broeders  en  susters 
wat  reeds  weggeroep  is  en  hy  roep  aan  hulle  wat 
vandag  daar  staan  toe  om  wakker  op  die  wagpos 
te  waak,  en  ywerig  te  werk  met  daardie  wete  dat  Hy 
wat  ons  roep  getrou  is  en  dat  Hy  dit  ook  sal  doen. 

Vir  ondergetekende  as  seun  van  die  gemeettíe  is 
dit  ’n  voorreg  om  die  kerk  se  opregte  seënwense  op 
hierdie  wyse  oor  te  dra,  vir  ’n  goeie  fees,  die  eerste 
rtaweek  van  Mei  1972,  en  groei  in  die  toekoms  met 
die  wete  dat  Christus  sy  kerk  in  stand  hou. 

Namens  die  Kommissie  van  die  Algemene  Kerk- 
vergadering  Nederduitsch  Hervormde  Kerk  van 
Afrika. 

DS.  P.  M.  SMITH 


Ds.  C.  J.  S.  van  Niekerk 


Ds.  p.  M.  Smun 


GELUKWENSE  DEUR  DIE  VOOR- 
SITTER  VAN  DIE  RING  VAN 
MAKWASSIE. 

Namens  die  Kommissie  van  die  Ring  van 
Maquassi  word  u van  harte  geluk  gewerts  met  die 
herdenking  van  u vyf  en  twintigste  b,  staansjaar  as 
selfstandige  gemeente.  In  die  lewe  van  die  kerk  van 
Christus  is  ’n  kwart  eeu  natuurlik  soos  ’n  skaduwee 
wat  verby  gaan,  maar  in  die  lewe  van  ’n  gemeente, 
veral  in  ons  jong  lartd,  is  dit  nogal  'n  tydperk  van 
belang.  Want  in  so  ’n  tydperk  gebeur  daar  dikwels 
baie  dinge. 

Dink  maar  aan  alles  wat  u gedurende  die  afge- 
lope  kwart  eeu  in  u gemeente  meegemaak  het  — 
altes  wat  daar  gebeur  het.  Dink  aan  die  moedige,  dog 
huiwerige  begin;  die  eerste  waggelende  treë.  Dink 
aan  die  beangstigende  vrae:  wat  sal  word?  sal  hier 
óoit  iets  tereg  kom?  Dit  is  waar  die  vertroue  en  ge- 
loof  was  rde  misplaas  nie,  die  Heer  van  die  kerk 
het  laat  groei  en  bloei.  Vandag  kan  u met  dankbare 
voldoening  melding  maak  van  alles  wat  vir  die  oog 
sigbaar  is,  maar  ook  van  die  onsigbare  gertadegawes 
van  God  aan  mensekinders  wat  deur  die  verkondiging 
van  die  Woord  in  u gemeente  vryelik  uitgedeel  is. 

Ons  bring  in  gedagte  die  werk  van  hulle  wat 
van  die  begin  af  in  diens  van  God  en  Sy  kerk  gestaan 
het  en  hulle  wat  vandag  nog  daarmee  voortgaan' 
predikante,  ouderlinge,  diakens,  lidmate  bekend  en 
minder  bekend,  maar  almal  tesame  toegewy  aan  die 
dienswerk  van  Jesus  Christus.  Aan  God  die  dank  vir 
alles  wat  aldus  deur  mense  gedoen  kon  word. 

Saam  met  u is  ons  dankbaar  oor  die  aflê  van 
die  eerste  kwarteeu  skof.  Ons  bid  u toe  die  seën  van 
die  Here  vir  die  volgende  skof.  Mag  God  wat  getrou 
is  self  die  toekoms  bepaal. 

DS.  C.  J.  S.  VAN  NIEKERK 

jfetórelje 


PROF.  DR.  A.  D.  PONT 


Die  Kerk  in  die  Wêreld 

Toespraak  gehou  by  die  25-Jarige  herdenking  van  die  Gemeente  Leeudoringstad. 


Die  geskiedenis  van  elke  gemeente,  is  ’n 
onderdeel  van  ’n  breë  historiese  verloop.  ’n  Ge- 
meente  met  sy  verlede  bestaan  nie  in  ’n  lug- 
leegte  nie  maar  het  tallose  verbindings  met  ander 
gemeentes,  die  breëre  kerkverband,  die  gemeen- 
skap  waarin  die  gemeente  bestaan,  die  volk 
waaruit  hy  gevorm  is  en  die  land  waarin  hy  woon. 
A1  hierdie  aanrakingspunte  beïnvloed  die  ge- 


meente  in  sy  daaglikse  bestaan.  Netso  beïnvloed 
die  gemeente  op  sy  beurt  weer  die  gemeenskap, 
die  dorp,  die  ander  gemeentes,  die  kerk  in  die 
algemeen  ên  die  volk.  Daar  is  dus  as’t  ware  ’n 
wisselwerking  tussen  die  gemeente  én  die  ge- 
meenskap  wat  hom  omring.  Wat  in  die  gemeen- 
skap  gebeur,  beroer  die  gemeente;  wat  in  die 
gemeente  gebeur  moet  die  gemeenskap,  die 

tnense  en  die  wêreld  rondom  die  gemeente,  be- 
invloed. 

As  ’n  gemeente  nou  ’n  ..verjaarsdag”  vier, 
soos  hiêr  waar  ons  die  25-jarige  bestaan  van  die 
Nederduitsch  Hervormde  gemeente  van  Leeu- 
doringstad  vier,  dan  is  dit  duidelik  dat  ook  hier- 
die  gemeente  die  afgelope  25  jaar  nié  in  ’n  lug- 
leegte  geleef  of  gewerk  het  nie.  ’n  Bepaalde  in- 
vloed  het  van  die  gemeente  uitgegaan,  ’n  invloed 
ten  goede,  ’n  invloed  wat  wyer  geloop  het  as  nêt 
die  grense  van  die  gemeente,  of  net  die  plaaslike 
gemeenskap.  Daarom  is  daar  vanaand,  van  naby 
en  ver  mense,  ampsdraers  en  hoogwaardigheids- 
bekleërs,  wat  gekom  het  om  hierdie  gemeente  ge- 
luk  te  wens  op  hierdie  dag  en  miskien  ook  om 

die  gemeente  te  bedank  vir  die  invloed  wat  van 

hierdie  gemeente  uitgegaan  het. 

Nou  is  dit,  as  ons  vanaand  hier  feestelik 
byeen  is  om  die  ..verjaarsdag”  van  die  gemeente 
te  vier,  nie  nodig  om  ’n  oorsig  van  die  ge- 

skiedenis  van  die  gemeente  te  gee  nie.  Dit  om- 

dat  die  gemeente  se  geskiedenis  nog  maar  kort 
is,  so  kort  dat  die  oorgrote  deel  van  die  „histo- 
riese  figure”  van  hierdie  gemeente  nog  in  die 
lewe  is  of  self  saam  met  ons  hier  is.  Die  pad  wat 
die  gemeente  as  selfstandige;  gemeente  geloop 
het,  is  eintlik  so  kort  dat  die  meeste  van  ons  dit 
ken  omdat  ons  dit  sêlf,  saam  met  die  gemeente 
geloop  het.  Daarom  is  ’n  oorsig  van  die  geskiede- 
nis  van  die  gemeente  prakties  onmoontlik.  Dit 
word  verder  bemoeilik  deur  die  feit  dat  as  ons 
oor  die  geskiedenis  sou  moet  praat,  dan  sal  ons 
vir  die  grootste  deel  oor  lewende  persone,  lewen- 
de  predikante,  ouderlinge,  diakens  en  lidmate 
moet  praat.  Dit  is  altyd  moeilik  want  ons  Afri- 
kaners  het  mos  die  vaste  gewoonte  om  eers  na  ’n 
mens  se  dood  vriendelike  dinge  te  sê  en  waarde- 
rende  opmerkings  te  maak. 

Daarom  is  dit  miskien  beter  as  ons  vanaand 
sal  praat  oor  die  vraag:  Wat  verteenwoordig  die 
Nederduitch  Hervormde  gemeente  Leeudoring- 
stad  hiér  in  hierdie  omgewing,  wat  is  sy  taak, 
watter  invloed  moet  hiér,  vanuit  hiérdie  ge- 
meente  uitgaan  in  die  gemeenskap,  in  die  kerk  en 
in  die  volk?  Andersyds  sou  mens  ook  kan  vra 
watter  struikelblokke  bestaan  daar  om  hiérdie 
invloed  wat  van  die  gemeente  uitgaan,  te  be- 
lemmer  5f  selfs  te  verydel. 

Die  Gemeente,  wat  is  dit  ên  wat  sy  taak  is: 

As  mens  nou  vra  wát  die  gemeente  is  en  wat 
hy  verteenwpordig,  dan  is  die  voor  die  hand  lig- 
gende  defiríikie  hiérdie  een  wat  sê:  ,,’n  Gemeen- 
te  is  die  píaaslike  en  normale  verskyningsvorm 
van  die  Kérk.”  Dit  wil  dus  sê  dat  as  mens  die 
kerk  hiér  soek,  sal  mens  dit  vind  in  die  gemeen- 
te,  warít  die  gemeente  is  die  plek  waar  die  ge- 
lowiges  saamkom  rondom  die  Woord  van  God, 
dit  is  die  plek  waar  die  Evangelie  van  Jesus 
Christus,  die  gekruisigde  en  opgestane  Heer,  ver- 
kondig  word;  dit  is  die  plek  waar  die  sakramente, 


wat  deur  Chaistus  ingestel  is,  aan  die  gelowiges 
bedien  wordl  Dié  gemeente  is  egter  nie  nêt  ’n 
samekoms  van  gelowiges  wat  rondom  die  Woord 
en  die  sakráment  vergader  is  nie,  maar  die  ge- 
meente  is  ook  ’n  gemeenskap  van  gelowiges  wat 
hulle  lewe  inrig  volgens  die  eise  van  Gods 
Woord,  ’n  gemeenskap  wat  regeer  word  deur  ’n 
Kerkraad  wat  moet  toesien  dat  almal  in  die  ge- 
meente  aan  die  Woord  van  God  gehoorsaam  is. 

Dit  is  dus  dadelik  duidelik  dat  ’n  gemeente 
nogal  ’n  uitsonderlike  soort  „organisasie”  in  elke 
stad  of  dorp  is.  Dit  is  uitsonderlik  en  anders 
omdat  die  gemeente  se  bestaan  ên  sy  voortbe- 
staan  nié,  in  die  eerste  plek,  in  die  hande  van 
mense  lê  nie.  Want  ’n  gemeente  word  gevorm  nie 
sommer  maar  net  deur  mense  nie,  maar  deur  ge- 
lowige  mense,  mense  wat  deur  die  genade  van 
die  ewige  God  tot  die  geloof  in  God  gekom  het. 
Die  gemeente  is  dus  gelowige  mense  wat  deur 
God  sêlf  geroep  en  bymekaargemaak  is  — deur 
God,  die  Heilige  Gees,  gelei  en  geleer  word  en 
deur  Jesus  Christus,  as  Heer,  regeer  word. 

Die  sentrale  moment  van  die  gemeente,  die 
middelpunt  van  sy  lewe,  is  dan  ook  vanselfspre- 
kend  die  gemeentelike  erediens  waar  die  gemeen- 
te  tot  God  bid,  sy  lof  sing  en  versterk  word  deur 
die  uitleg,  die  verklaring  van  die  Heilige  Skrifte, 
die  Woord  van  God.  Juis  so  en  daarom  is  die 
gemeente  nie  net  ’n  singende,  biddende,  luister- 
ende  gemeente  nie,  maar  ook  ’n  gemeenskap  van 
mense  met  ’n  boodskap  ên  ’n  taak.  Die  taak,  die 
funksie  van  die  gemeente  is  om  ’n  draer  van  die 
Woord  van  God  te  wees,  ’n  draer  van  die  Evange- 
lie  van  Jesus  Christus,  die  goeie  boodskap  van 
God  se  liefde,  genade,  barmhartigheid. 

Daardie  Evangelie  hoor  die  gemeente  uit  die 
Woord  van  God,  dit  hoor  die  gemeente  elke  Son- 
dag  opnuut  weer  in  die  eredíens.  Dit  is  juis  die 
werkwaardige  van  die  gemeente  lewe  ên  die 
prediking  en  dit  is  dat  dit  gaan  om  ’n  eenvoudige 
boodskap  van  God  aan  die  mens  wat  so  oud  soos 
die  Heilige  Skrif  sêlf  is  maar  terselfdertyd  wéér 
nuut  is  omdat  die  Woord  van  God  nie  aan  tyd 
gebonde  is  nie.  Rondom  en  vanuit  daardie  Woord 
van  God  lééf  die  gemeente,  bestaan  die  gemeen- 
te,  werk  die  gemeente. 

As  daar  dus  ’n  invloed  in  die  wêreld,  in  die 
gemeenskap  vanuit  die  gemeente  moet  uitgaan, 
dan  moet  dit  die  Evangelie  wees.  Daarvoor  het 
God  die  kerk  in  aansyn  geroep  om  draer  van  die 
Evangelie  te  wees.  Dit  is  dus  nié  die  taak  van 
die  predikant  alléén  om  Gods  Woord  uit  te  dra 
nie,  maar  die  taak  van  élke  gemeentelid  ên  van 
almal  saam.  Inderwaarheid  is  die  taak  van  die 
predikant  beperkter  — sy  taak  is  om  die  ge- 
meente  só  toe  te  rus  met  kennis,  so  in  te  lei  in 
die  Evangelie,  so  op  te  bou  in  die  geloof  dat  die 
gemeente  die  getuies  van  Jesus  Christus  in  die 
wêreld  sal  wees. 

Die  gemeente  dus,  as  ’n  gemeenskap  van 
gelowiges,  as  sondaar-mense  wat  van  God  die 
geloof  in  Jesus  Christus,  die  gekruisigde  en  op- 
gestane  Heer  ontvang  het,  het  die  taak  om  God  se 
goeie  boodskap  aan  die  mense  uit  te  dra  in  die 
wêreld.  Dáárdie  goeie  boodskap  van  God  aan  die 
mens,  dit  vind  ons  in  die  Heilige  Skrif,  in  die 
Bybel. 

Maar  nou  is  dit  ook  so  dat  hoewel  God  se 
Evangelie  ’n  eenvoudige  boodskap  is,  die  bood- 
skap  is  van  Jesus  Christus  wat  gekom  het  om 
die  sondaar-mens  van  die  sonde  te  verlos  en  terug 
te  voer  na  die  liefde  tot  God  ên  die  medemens, 
nou  is  dit  tóg  so  dat  die  Bybel  deur  die  mense 
verskillend  gelees,  op  verskillende  maniere  ver- 
staan  word,  op  verskillende  maniere  uitgelê  word. 
Dikwels  het  dit  dan  ook  in  die  verlede  ên  in  ons 
eie  tyd  gebeur  dat  die  mense  vanuit  hulle  eie 
gedagtes  en  opvattings  die  Bybel  lees  ên  uitlê  en 
op  dié  manier  die  Evangelie  verdraai  of  verander 
sodat  dit  nie  meer  suiwer  is  nie. 

So  het  ons  vadere  in  die  sestiende  eeu  in 
opstand  gekom  téén  die  manier  waarop  in  die 
roomse  kerk  die  Woord  van  God  verstaan,  uitge- 
lê  en  uitgeleef  is.  Soveel  bygeloof,  soveel  mens- 
like  gedagtes,  soveel  verkeerdhede  het  in  die 
roomse  kerk  ingesluip  dat  manne  soos  Luther, 
Melanchton,  Calvyn,  Zwingli,  Bucer  en  talle  ander 
die  groot  taak  aangepak  het  om  die  kerk  grondig 
te  hervorm.  Hulle  wou  die  kerk  weer  terugbring 
sodat  die  kerk,  die  gemeente  weer  die  draer  sou 
wees  van  die  suiwere  Evangelie,  van  Gods  bood- 
skap  soos  dit  in  die  Bybel  staan.  Daarom  het  hulle 
teenoor  die  roomse  kerk  die  groot  Nee!  uitge- 
spreek  en  die  pad  wat  die  roomse  kerk  gegaan 
het,  radikaal  veroordeel  het.  Die  vadere  het  dan 
ook  nie  geskroom  om  na  die  roomse  manier  om 
die  Nagmaal  te  vier  te  verwys  as  ’n  vervloekte 
afgodery  nie.  Dit  het  hulle  gedoen  omdat  hulle, 
in  gehoorsaamheid  aan  Gods  Woord,  die  Waar- 
heid  van  Gods  Woord  alléén  weer  wou  beklem- 
toon. 

Die  optrede  van  die  Hervormers  het  in  die 
sestiende  en  sewentiende  eeu  ’n  harde  en  bitter 
stryd  ontketen  want  die  roomse  kerk  wou  nié 
erken  dat  hulle  die  waarheid  van  Gods  Woord 
verduister  het  nie.  In  plaas  daarvan  dat  hulle 
geluister  het  na  die  protes  van  die  Hervormers, 
het  hulle  die  protestante  met  vuur  en  swaard 
vervolg.  Duisende  ên  tienduisende  martelare  is  in 
daardie  tyd  deur  die  roomse  kerk  vermoor  — met 
brandstapels,  galgtoue,  verdrinkings,  gevangenis- 
skap  en  talle  ánder  vervolgingsmiddele  het  die 
roomse  kerk  en  die  roomse  konings  en  vorste  in 
Europa  getrag  om  die  stem  van  die  Hervormers 
stil  te  maak.  Gedra  egter  deur  ’n  vaste  geloof 
in  die  waarheid  van  Gods  Woord  alléén,  het  die 
protestante  vasgestaan.  Koersvas  gelei  deur  man- 
ne  soos  Johannes  Calvyn  en  sy  medestryders  het 


die  protestante  in  die  wêreld  getuig  van  hulle 
geloof  en  niks  kon  hulle  daarvan  afskrik  nie. 

Dit  is  met  eerbiedige  bewondering  wat  mens 
tot  vandag  toe  nog  kan  lees  hoe  die  protestantse 
vadere  onwrikbaar  bly  staan  het  in  ál  die  ver- 
volgings.  Die  vraag  bekruip  mens  of  ons  vandag 
ook  bereid  sal  wees  om  ál  ons  goed,  alles  wat 
ons  is  en  het  ,ja  selfs  ons  lewe  op  te  offer  ter- 
wille  van  ons  geloof,  terwille  van  ons  gehoor- 
saamheid  aan  die  Woord  van  God.  Die  merk- 
waardige  uit  die  geskiedenis  is  dan  ook  dat  byna 
ál  die  protestantse  martelare  wat  ter  dood  ver- 
oordeel  is,  byna  blymoedig  gesterf  het  omdai 
God  hulle  geroep  het  om  so  ’n  getuienis  van 
íiulle  geloof  áf  te  lê.  Dit  was  dan  ook  ’n  vaste 
gewoonte  van  die  protestantse  martelare  in  Frank- 
ryk  om  op  die  brandstapel  die  eerste  vers  van 
psalm  9 te  sing.  Die  sterwenslied  van  die  marte- 
lare  van  die  sestiende  eeu,  klink  so  in  ons  Afri- 
kaanse  vertaling:- 

„Ek  sal  van  ganser  harte,  Heer, 

U wonders  groot  maak  en  U eer. 

Ek  sing  omdat  ek  in  U bly  is, 

aan  Wie  my  lofsang  toegewy  is.” 

Die  vadere  het  nie  net  in  daardie  donker 
tyd  hulle  onwrikbare  geloof  met  hulle  dade 
bevestig  nie,  maar  hulle  het  ook  die  inhoud  van 
hulle  geloof,  soos  hulle  dit  uit  die  Bybel  ge- 
leer  het,  op  skrif  gestel.  Dit  is  gedoen  in  die 
verskillende  geloofsbelydenisse  wat  in  daardie 
tyd  opgestel  is.  Een  van  daardie  geloofsbelyde- 
nisse,  die  Nederlandse  Geloofsbelydenis,  besit  ons 
vandag  nog.  In  daardie  Geloofsbelydenis  het  ons 
vadere  in  kort,  kemagtige  sinne  die  inhoud  van 
hulle  Bybelse  geloof  saamgevat  sodat  almal  wat 
kan  lees,  sêlf  kan  sien  dat  hulle  lewe  en  sterwe 
terwille  van  die  waarheid  van  Gods  Woord.  Dáár- 
die  geloofsbelydenis  wat  opgestel  is  temidde  van 
die  rook  van  die  brandstapels  onder  die  druk  van 
dikwels  onmenslike  vervolgings,  is  ’n  kosbare 
erfenis  wat  ons  uit  daardie  tyd  ontvang  het  Dit 
is  net  jammer  dat  ons  vandag  nog  sê  dat  ons  stáán 
ên  val  by  daardie  Geloofsbelydenis  maar  dan  ook 
dikwels  nie  meer  die  Geloofsbelydenis  sêlf  ken 
nie.  Tog  is  dit  ’n  kostelike  juweel  in  ons  geeste- 
like,  kerklike  erfenis  omdat  dit  die  inhoud  van 
die  Evangelie,  die  sentrale  waarheid  van  Gods 
Woord  só  pragtig,  helder  en  duidelik  saamvat. 

En  nou,  as  ons  wéér  terugkeer  na  ons  eie 
tyd,  en  ons  vra  na  die  taak  en  die  opdrag  van 
die  gemeente  dan  is  die  antwoord:  die  taak  van 
die  gemeente  is  om  ’n  draer  van  Gods  Woord 
te  wees,  om  getuies  van  die  Evangelie  te  wees. 
Die  sentrale  inhoud  van  dáárdie  Evangelie,  die 
kemwaarhede  van  Gods  Woord  is  nou  vir  ons 
netjies  saamgevat  in  die  Nederlandse  Geloofsbe- 
lydenis  en  ook  in  die  Heidelbergse  Kategismus 
ên  in  die  Dordtse  leerreëls.  Soos  die  Evangelie 
dáár  omskryf  word,  soos  dit  dáár  saamgevat  word, 

só  moet  ons  dit  in  die  wêreld  uitdra,  so  moet 
ons  dit  aan  ons  kinders  leer,  só  moet  ons  dit  uit- 
leef.  Dit  moet,  soos  Moses  ten  opsigte  van  die 
Wet  van  God  aan  die  volk  Israel  gesê  het,  „ . . . in 
jou  hart  wees,  en  jy  moet  dit  jou  kinders  inskerp 
en  daaroor  spreek  as  jy  in  jou  huis  sit  en  as  jy 
op  die  pad  is  en  as  jy  gaan  lê  en  as  jy  opstaan.” 
Want  die  Geloofsbelydenis,  wat  nog  lank  nie  Gods 
Woord  is  nie,  is  tog  die  samevatting  van  die  es- 
sensie  van  Gods  Woord,  dit  is  die  opsomming  van 
die  Evangelie.  Só,  soos  dit  daar  staan,  aanvaar 
ons,  verstaán  ons,  bely  ons  die  waarheid  van  Gods 
Woord. 

Dit  is  jammer,  en  ook  dikwels  die  oorsaak 
van  baie  van  ons  ellende  en  geestelike  tekortko- 
minge,  dat  ons  hierdie  kleinode,  hiérdie  juwele  in 
ons  geestelike,  kerklike  erfenis  so  verwaarloos  dat 
ons  dit  byna  nie  meer  ken  nie.  In  plaas  daarvan 
dat  ons  dit  gebruik  as  ’n  rigtingwyser  na  Gods 
Woord  toe,  in  plaas  daarvan  dat  dit  ons  inspi- 
reer  om  met  steeds  groter  ywer  die  Woord  van 
God  te  lees,  te  bestudeer  ên  te  aanvaar,  laat  ons 
dit  links  lê  en  word  ons  al  weerloser  teenoor  elke 
rigting  en  ideologie  van  hierdie  wêreld. 

Want  kyk,  hier  in  die  Geloofsbelydenisse,  word 
vir  ons  duidelik  die  grense  getrek  tussen  waar 
en  vals,  tussen  die  Suiwere  geloof  ên  die  byge- 
loof,  tussen  die  kerk  en  die  wêreld,  tussen  die 
regte  ên  die  verkéérde  pad.  As  mens  hierdie  Ge- 
loofsbelydenisse  ken  en  dus  ook  wéét  wat  dïe 
sentrale  inhoud  van  die  Evangelie  is,  dan  is  elke 
lidmaat  toegerus  met  die  gawe  van  die  onderskeid 
— dán  sal  ons  ons  weg  in  hierdie  wêreld  kan 
vind  tussen  ál  die  woorde,  propaganda,  strominge, 
ideologieë  en  gelowe  wat  ons  teëkom;  dan  sal 
ons  altyd,  sonder  twyfel,  getuies  kan  wees  van 
die  suiwer,  hervormde  geloof,  die  suiwer  Evange- 
lie  van  Jesus  Christus,  die  Here. 

Daarom  antwoord  ons  wéér  op  die  vraag: 
wat  is  die  taak  van  die  gemeente?  Dan  sê  ons: 
om  getuies  te  wees  van  die  Evangelie  van  Jesus 
Christus  soos  dit  bondig  saamgevat  is  in  die  Ge- 
loofsbelydenisse  van  die  kerk  wat  ons  soos  die 
kerk  en  saam  met  die  kerk  bely. 

Dit  is  die  één  groot  taak  van  die  gemeente 
wat  die  gemeente  moet  volvoer  in  die  wêreld,  in 
die  gemeenskap  waarin  hy  geplaas  is  — want 
die  gemeente  leef  nié  in  ’n  lugleegte  nie  en  die 
Evangelie  is  ook  nie  bedoel  vir  net  ’n  páár  mense 
nie  maar  dat  die  hele  wêreld  dit  sal  hoor  en  sal 
glo  en  God  die  Here  sal  dank. 

Naas  hierdie  primêre  taak  het  die  kerk  ook 
nog  ’n  sekondêre  taak.  Om  dit  te  vestaan  moet 
ons  wéér  begryp  dat  die  gemeente  nie  in  ’n  lug- 
leegte  lewe  nie  maar  met  tallose  verbindings- 
linies  verbind  is  aan  die  gemeenskap,  aan  die  hele 
kerk  en  ook  aan  die  volk.  Dit  is  seker  nié  toe- 
vallig  dat  die  Here  God  óns  kerk  geplaas  het  in 
die  midde  van  die  Afrikanervolk  nie  en  dit  is 


seker  ook  nie  toevallig  dat  ons  kerk  se  geskiede- 
nis,  hier  in  ons  vaderland,  teruggryp  so  ver  as 
wat  ons  volk  se  geskiedenis  gaan  nie.  Die  wel  en 
die  wee,  die  hartseer  ên  die  vreugde,  die  neerlae 
en  oorwinnings  van  die  Afrikanervolk  het  ’n 
weerklank  in  ons  kerk  gehad  en  dit  het  ook  mee- 
gehelp  om  ons  kerklike  lewe  en  ons  kerklike  tra- 
disies  te  bepaal  ên  te  vorm.  Dit  is  dan  ook  nie 
toevallig  dat  ons  kerk  se  wapen  die  wapen  van 
die  ou  Zuid-Afrikaansche  Republiek  met  ’n  rand- 
skrif  is  nie.  As  Voortrekkerkerk  het  ons  kerk 
staatskerk  van  die  ou  Republiek  geword  en  was 
dit  in  die  vormingsjare  van  die  ou  Republiek  die 
geestelike  bolwerk  en  toevlugsoord  van  die  va- 
dere.  Dit  is  miskien  ook  nie  toeval  dat  ds.  Dirk 
van  der  Hoff,  die  pionier-predikant  in  die  ou 
Republiek,  die  ontwerper  was  van  die  ou  Repu- 
blikeinse  vierkleur,  daardie  roemoorlaaide  vlag 
wat  nooit  oor  die  kop  van  ’n  onderdrukte  volk 
gewapper  het  nie. 

Dit  beteken  dat  die  Nederduitch  Hervormde 
Kerk  dwarsdeur  sy  geskiedenis  nie  net  ’n  draer 
was  en  wou  wees  van  die  Evangelie  van  Jesus 
Christus  nie,  maar  dat  die  kerk  ook  ’n  rol  gespeel 
het  in  die  kulturele,  staatkundige,  ekonomiese 
en  maatskaplike  geskiedenis  van  die  Afrikaner. 
Dit  was  die  taak,  ook  van  óns  kerk,  om  in  die 
midde  van  die  Afrikanervolk  te  staan  as  besker- 
mer,  as  koersgewer  ten  opsigte  van  die  ideale, 
die  hoop,  die  verwagting  van  die  Afrikaner  en 
terselfdertyd  as  bewaker  van  die  Afrikaner  se 
geestelike  erfenis. 

Wat  dit  beteken,  word  miskien  die  beste 
onder  woorde  gebring  deur  ’n  uitspraak  van  ds. 
M.  J.  Goddefroy  wat  hy  in  1888  gemaak  het  as 
Voorsitter  van  die  Algemene  Kerkvergadering. 
Nadat  hy,  in  ’n  kragtige  rede,  gewys  het  op  die 
plek  en  taak  van  die  kerk,  word  sy  opvatting  só 
saamgevat:  „ . . . hij  verzekerde  dat  wij  nu  zul- 
len  blijven  vasthouden  aan  de  volgende  twee  fon- 
damentele  beginselen,  levensvoorwaarden  voor  de 
vrijheid  van  dit  land,  en  grondslagen  dierzelfde 
(kerk)wet  (van  die  Nederduitch  Hervormde 
Kerk):  Strijd  tegen  vreemde  overheersching, 
tégen  gelijkstelling  met  kleurlingen.” 

Daarmee  het  ds.  Goddefroy  die  posisie  van 
die  Nederduitch  Hervormde  Kerk  in  die  raam- 
werk  van  die  Afrikanervolk  duidelik  aangedui.  As 
draer  van  die  Evangelie  wil  die  kerk  ook  besker- 
mer  wees  van  die  Afrikaner  se  stryd  om  homsêlf 
te  wees,  om  onverkort,  onbeskaamd  Afrikaner  te 
wees  en  om  te  leef  volgens  sy  eie,  Christelik-na- 
sionale  beginsels.  In  sy  stryd  om  homself  te 
wees,  in  sy  voortdurende  stryd  om  sy  vryheid 
in  sy  eie  vaderland  te  verkry  en  te  behou,  het  die 
Nederduitch  Hervormde  Kerk,  die  stryd  sáám 
met  die  Afrikaner  terwille  van  die  behoud  ên  die 
uitbouing  van  die  Afrikanervolk  gestry.  In  die 
krisisjare  van  die  Afrikaner,  en  daar  was  baie 

steiltes  wat  die  volk  moes  uit  en  baie  diep  dale 
waardeur  die  volk  moes  worstel,  het  die  Neder- 
duitch  Hervormde  Kerk  die  Afrikaner  steeds  ver- 
gesel,  getroos,  gesterk  met  die  Evangelie  van 
Jesus  Christus.  Soos  die  Afrikanervolk  sêlf  was 
die  kerk  pionierskerk  en  dit  is  nie  toevallig  dat 
in  Schoemansdal,  die  mees  noordelike  Voortrek- 
kerdorpie,  wat  in  1867  ontruim  moes  word,  die 
fondamente  van  ’n  Nederduitch  Hervormde  kerk- 
geboutjie  lê  nie.  Só  staan  in  die  oudste  Voor- 
trekkerdorpies  in  Transvaal  dikwrels  nog  ’n  Her- 
vormde  kerkgebou  op  die  sentrale  kerkplein. 

Maar  nie  net  op  die  staatkundig-  kulturele 
vlak  wil  die  Nederduitch  Hervormde  Kerk  die 
Afrikanervolk  bystaan  nie  maar  ook  in  sy  stryd 
om  hierdie  Voortrekkerland,  hierdie  Afrikaner- 
land  ’n  witmansland  te  hou.  Die  stoflike  erfenis 
van  die  vadere,  wat  in  die  leë  ruimtes  van  die 
binneland,  ’n  eie,  nuwe  volksgemeenskap  en  staat 
gevestig  het,  moet  erfenis  van  die  Afrikaner  bly. 
In  die  wete  dat  ’n  Christelik-nasionale  Afrikaner- 
volk  sy  taak  en  sy  toekoms  nié  in  die  weegskaal 
mag  plaas  deur  met  die  heidens-barbaarse  nie- 
blankedom  van  Afrika  te  integreer  nie,  het  die 
Hervormde  Kerk  in  sy  kerkwet  en  in  sy  optrede 
die  beleid  van  „geen  gelykstelling  met  kleur- 
lingen”  uitgeleef.  En  in  die  uitleef  van  dáárdie 
beleid  het  ons  kerk  ’n  eie  metode  van  evange- 
lisasie  van  die  heidendom  uitgewerk  wat  al  groot 
en  mooi  vrugte  gedra  het. 

As  ons  nou,  by  die  antwoord  op  die  vraag 
wat  die  taak  van  die  gemeente  is  moet  beant- 
woord.  dan  sê  ons  dat  dit  ook  die  taak  van  die 
gemeente  is  om  die  Afrikanervolk  in  die  eerste 
plek  te  begelei  met  Gods  Woord  om  van  dááruit 
die  strewe  en  die  ideale  van  die  Afrikaner,  soos 
ds.  Goddefroy  dit  saamgevat  het,  te  rig,  te  sui- 
wer,  te  stuur  ên  te  bestendig. 

Die  struikelblokke  in  die  pad  van  die  Gemeente: 

Dit  mag  miskien  vir  u opmerklik  wees  dat 
juis  in  ’n  feesrede  by  die  25-jarige  bestaan  van 
die  gemeente,  so  vêr  teruggegaan  word  in  die 
geskiedenis.  Dit  is  egter  vanselfsprekend  want 
die  geskiedenis  is  nie  maar  net  die  optekening 
of  die  verhaal  van  dinge  van  lank  gelede  wat 
finaal  verby  is  nie.  Die  geskiedenis  is  baie  méér 
as  dit  — dit  is  die  verhaal  van  ons  herkoms,  van 
ons  trots;  dit  is  die  verhaal  wat  vir  ons  ’n  rig- 
lyn  trek  na  die  toekoms.  As  ons  weet  wáárvan- 
daan  ons  kom,  dan  weet  ons  ook  in  watter  rig- 
ting  ons  as  gemeente  moet  koershou  terwille  van 
gemeenskap  én  volk. 

As  die  gemeente  op  hiêrdie  dag  terugkyk  op 
die  áfgelope  25  jaar  ên  dankbaar  is  vir  álles  w'at 
die  gemeente  ervaar  het,  vir  die  groei  én  vooruit- 
gang  op  geestelike  ên  stoflike  gebied,  dan  is  dit 
tog  ’n  oomblik  van  stilstaan.  ’n  Oomblik  waar 
die  verlede  in  oënskou  geneem  word  om  dán,  met 


nuwe  krag,  die  toekoms  tegemoet  te  gaan.  Maar 
dan  sal  dit  ook  realisties  wees  om,  wanneer  oor 
die  toekoms  gepraat  word,  ’n  oomblik  te  wys  op 
enkele  van  die  méés  opmerklike  struikelblokke 
wat  die  gemeente  se  taak  in  die  wêreld  in  toene- 
mende  mate  kan  bemoeilik.  Laat  my  toe  om  slegs 
enkeles  an  te  stip. 

Juis  omdat  die  Evangelie  van  Jesus  Christus 
vir  die  sondige  mens,  wat  van  nature  geneig  is 
om  God  ên  sy  naaste  te  haat,  ’n  struikelblok  ên 
’n  ergemis  is,  kan  die  gemeente  nooit  verwag  dat 
die  uitdra  van  die  suiwer-Bybelse  Evangelie  één, 
moeitelose  oorwinning  sal  wees  nie.  Die  tééndeel 
is  juis  waar  want  die  Evangelie  roep  weerstand 
op  en  die  natuurlike  geneigdheid  van  die  mens 
is  om  dit  éérder  te  verwerp  as  te  aanvaar.  Juis 
omdat  dit  só  is,  ontstaan  die  versoeking  om  die 
Evangelie  „aan  te  pas”  of  om  dit  „aanvaarbaar” 
te  maak  vir  die  sogenaamde  ,,modeme  mens”. 
Dán  word  die  argument  gehoor  dat  die  modeme 
mens  of  die  modeme  Jeug  nie  meer  geïnteres- 
seerd  is  in  die  ou  Evangelie  nie.  In  ’n  wêreld  wat 
gewoond  geword  het  aan  reise  na  die  maan,  aan 
die  dreiging  van  ’n  atoomoorlog;  wat  geleer  word 
om  kommunistiese  rewolusies  te  begroet  as  die 
aanbreek  van  ’n  nuwe  dag,  moet  die  kerk  sy 
boodskap  ,,aanpas.” 

Ons  het  al  sommige  van  hierdie  pogings  tot 
„aanpassing”  gesien.  ’n  Mens  dink  maar  aan  die 
sogenaamde  „pop-opera”  Jesus  Christ,  Superstar 
wat  ’n  verminking  en  bespotting  van  die  Evange- 
lie  is.  Mens  sien  dit  in  die  sogenaamde  „psige- 
deliese  eredienste”  wat  gereël  word  deur  ’n  so- 
genaamde  Christelike  studentebeweging.  ’n  In- 
teressante  „aanpassing”  van  die  Evangelie  is  die 
sogenaamde  ekumeniese  teologie  wat  deur  die 
Wêreldraad  van  Kerke  uitgedra  word  en  deur 
liggame  soos  die  ..Christian  Institute”  en  die 
„South  African  Council  of  Churches”.  Dit  is  ’n 
„teologie”  wat  leer  dat  die  mens  sêlf  hier  op 
aarde  ’n  paradys  moet  bou  volgens  die  beginsels 
van  die  sosialisme.  Dit  beteken  dat  in  elke  Wes- 
terse  land  die  bestaande  orde  omvergegooi  moet 
word  en  vervang  moet  word  met  ’n  sosialistiese 
orde  en  dan  sal  dit  sommer  gelyk  wees  aan  die 
Koninkryk  van  God.  Dit  is  in  hierdie  raamwerk 
dat  selfs  ’n  „teologie  van  die  rewolusie”  bepleit 
word  en  kommunistiese  terroriste  gesien  word 
as  die  voorste  stryders  vir  ’n  nuwe,  sogenaamde 
Christelike  lewensorde. 

’n  Ander,  nogal  interessante  „vemuwing”  of 
„aanpassing”  van  die  Evangelie  vind  ons  in  ons 
vaderland  ook  in  die  propagering  onder  die  nie- 
blankes  van  ’n  sogenaamde  ,,black  theology”.  Wat 
dit  presies  is,  word  nogal  duidelik  gestel  in  ’n 
definisie  wat  deur  ’n  voorstander  self  gegee  word 
wat  sê:  „Black  theology,  the  theology  of  the  op- 
pressed  people  and  of  liberation,  is  an  important 

aspect  of  Black  consciousness  and  seeks  to  relate 
black  people  with  their  God,  a fighting  God  who 
abhors  all  oppressive  regimes.” 

Dit  is  waar  die  eis  tot  ..aanpassing”,  tot 
„vemuwing”,  tot  „verandering”  die  gemeente 
heen  sal  lei  as  hy  swig  vir  die  versoeking  om  te 
dink  dat  in  die  verkondiging  van  God  tot  mens, 
die  mêns  die  belangrikste  is;  dat  die  skepsel  aan 
die  Skepper  kán  dikteer. 

Dí*:  behoort  egter  gou  duidelik  te  wees  dat 
hiérdie  soort  aanpassings,  vernuwings  of  veran- 
derings  niks  anders  beteken  as  die  verminking 
en  vemietiging  van  die  Evangelie  van  Jesus  Chris- 
tus  nie.  Dáárom  moet  die  gemeente  daarvoor  op- 
pas  en  hy  voortdurend  bly  besef  dat  dit  gaan  in 
die  Evangelie  om  die  goeie  boodskap  dat  die  Here 
God  deur  Jesus  Christus  die  mens  verlos  uit  sy 
diepste  nood  nl.  die  sonde  en  die  dood.  Want  die 
modeme  mens,  ook  die  maanreisiger  en  die 
atoomwetenskaplike;  die  eensames  in  die  beton- 
oerwoude  van  ons  moderne  stede  én  die  geleer- 
des  en  allesweters,  is  en  bly  ’n  mens  wat  worstel 
met  sy  grootste  vyande  — sy  eie  onvolkomenheid 
en  sy  menslike  lotbestemming  van  die  dood. 
Dáárteen,  daarvoor  het  die  moderne  mens  géén 
antwoord  nie.  Maar  daarop  het  die  Here  God  ’n 
antwoord  gegee,  lank  gelede  al,  by  die  kruisdood 
ên  opstanding  van  Jesus  Christus.  Daarom  is  en 
bly  dit  die  taak  van  die  gemeente  om  die  Evange- 
lie  van  God  met  krag  uit  te  dra  sodat  ook  die 
modeme  mens  dit  sal  hoor,  sal  glo  en  gered  kan 
word. 

Dit  is  waar  dat  ons  modeme  mense  verskrik- 
lig  besig  is;  besig  met  stoflik-aardse  dinge;  ons 
het  slawe  van  Mammon;  diensknegte  van  ons  ego- 
isme  en  ons  sug  na  menslike  eer,  roem  en  presta- 
sie  geword  . . . Moet  die  gemeente  nie,  juis  in 
ons  tyd,  ondanks  ál  die  enorme  sbruikelblokke, 
hom  ontferm  oor  die  gejaagde,  soekende,  swer- 
wende  ,,modeme  mens”  en  hom  konfronteer  met 
die  ewige  Woord  van  God  nie?  Moet  ons  nie  sêlf, 
as  gemeente,  weer  ’n  keer  probeer  vasstel  of  ons 
sêlf  nog  goeie  getuies  van  die  vrolike  boodskap 
van  Gods  genade  is? 

Ons  word  dikwels  vertel  dat  die  tye  verander, 
dat  álles  verander.  Maar  is  dit  regtig  so?  of  is 
dit  die  mense  wat  verander  het,  wat  die  anker- 
toue  van  geloof,  godsdiens,  kultuur  en  geskiede- 
nis  afgekap  het  en  nou  maar  doelloos  en  sinne- 
loos  deur  die  lewe  swerwe?  Die  gemeente  het  die 
taak  om  die  Evangelie  uit  te  dra  in  hierdie  wê- 
reld,  ’n  onveranderlike,  onveranderbare  boodskap 
van  hoop,  van  vreugde  en  van  ’n  ewige  toekoms. 
In  die  Evangelie  lê  die  antwoorde  op  ál  ons  diep- 
ste  vrae,  op  al  ons  grootste  nood.  Watter  groot 
weldaad,  watter  groter  liefdediens  kan  ons  ons 
medemens  bewys,  kan  ons  aan  ons  kinders  bewys 
as  om  aan  hulle  die  suiwere  Evangelie  te  bring? 

Daamaas  is  dit  ook  waar  dat  die  gemeente, 
wat  deel  van  die  Afrikanervolk  is,  in  die  midde 


van  ’n  bedreigde  volk  lewe.  Op  ons  grense  lê 
daar  kommunistiese  terroriste  bendes;  in  ons 
vasteland  is  die  Rooi-Sjinese  besig  om  hulleself 
al  vaster  in  te  grawe;  in  ons  eie  midde  word  ons 
byna  oorrompel  deur  die  propaganda  van  die 
Amerikaanse  liberalisme,  die  Europese  sosialis- 
me;  terwyl  ons  egoïsme  aangevuur  word  deur  die 
stoflike  welvaart  van  ons  land.  Geen  wonder  dat 
ons  Afrikaanse  kultuurliggame  met  al  swakker 
wordende  stemmetjies  praat  nie,  geen  wonder 
dat  daar  verwarring  en  onsekerheid  onder  die 
Afrikaners  heers  nie.  Lê  die  antwoord  nie  dáár- 
in  dat  ons  wéér  sal  temgkeer  na  wat  ds.  Godde- 
froy  genoem  het  „ . . . de  twee  fondamentele  be- 
ginselen,  levensvoorwaarden  voor  de  vrijheid  van 
dit  land  . . . : Strijd  tégen  vreemde  overheer- 
sching;  tegen  gelijkstelling  met  kleurlingen”?  Of 
as  daar  duideliker,  beter  aanduidings  is  van  die 
maatskaplik-kulturele  basis  waarop  kerk  ên  volk 
moet  staan  terwille  van  die  Christelik-nasionale 
voortbestaan  én  uitbouing  van  die  Afrikanervolk, 
laat  ons  daaroor  praat,  laat  ons  dit  toets  aan  die 
eise  van  Gods  Woord;  en  laat  ons  dan  dit  ook 
as  ’n  invloed  van  die  gemeente  laat  inwerk  en 
deurwerk  in  die  gemeenskap,  die  kerk  en  die 
volk.  Want  dit  is  duidelik  dat  ons  as  kerk  en 
gemeente  voor  groot  uitdagings  staan.  Laat  ons 
daarop  let  dat  ons  nie  met  slap  arms  en  lam 
knieë  in  hierdie  tyd  moet  staan  nie  want  dan  ge- 
beur  dalk  ook  hier  wat  rééds  in  Europa  gebeur 
dat  die  kerk  al  meer  en  meer  op  die  agtergrond 
gestel  word  as  ’n  nuttelose  en  sinlose  organisasie. 

Dit  klink  miskien  na  ’n  baie  somber,  donker 
beeld  wat  van  die  taak  van  die  gemecnte  ên  van 
die  hede  gegee  word.  Maar  laat  ons  besef:  ons 
leef  in  ’n  sondige,  God-vyandige  wêreld.  Tog  is 
aan  óns  die  vreugdevolle  sekerheid,  die  geloof 
gegee,  dat  dit  alles  oorwonne  vyande  is,  vyande 
wat  die  knie  onherroeplik  moes  buig  voor  Jesus 
Christus,  die  oorwinnaar  oor  die  sonde  en  die 
dood.  Ons  hoef  as  gemeente  nié  daardie  vyande 
te  oorwin  nie.  Die  gemeente  is  in  die  uitsonder- 
like,  gelukkige  posisie  dat  ons  niks  méér  hoef 
te  doen  as  om  Jesus  Christus  se  oorwinning  te 
proklameer  nie! 

Daarom,  as  ons  terugkyk  én  ons  kyk  voren- 
toe,  dan  word  dit  duidelik  dat  ondanks  alles  daar 
géén  enkele  rede  is  waarom  die  gemeente  6f  die 
kerk  sou  moet  wyk  van  die  weg  wat  ons  tot 
hiertoe  onder  Gods  leiding  gegaan  het  nie.  Met 
’n  vaste  vertroue  op  God  en  die  sekerheid  dat  die 
Here  God,  ook  in  die  toekoms,  ons  sal  lei,  kan 
ons  vorentoe  gaan.  Gods  Woord  is  ons  lig  op  ons 
pad,  die  lamp  voor  ons  voet  en  so  kan  ons  die 
toekoms,  wat  aan  Jesus  Christus,  die  Here,  be- 
hoort  met  hoop,  met  vreugde,  met  die  sekerheid 
van  die  geloof  tegemoet  gaan. 

— Prof.  dr.  A.  D.  PONT. 

DIE  EERSTE  25  JAAR: 

GESKIEDENIS  VAN  DIE  NEDERDUITSCH  HERVORMDE  GEMEENTE, 
LEEUDORINGSTAD,  1947  — 1972. 


1.  TER  INLEIDING: 

Wanneer  gepoog  word  om  op  wetenskaplike 
wyse  ’n  geskiedenis  te  skrywe,  dan  moet  die  historikus 
weet  dat  hy,  as  ondersoeker  en  geskiedenisskrywer, 
reeds  vooraf  dit  moet  uitmaak  om  as  sy  uitgangspunt 
alleenlik  volstrekte  onpartydigheid  en  objektiwiteit 
te  handhaaf.  Die  historiese-ondersoeker  mag  hom 
daarom  nooit  skuldig  maak  aan  subjektivisme,  ’n 
persoonlike  vooroordeel  en  ’n  persoonlike  opgaan  in 
die  gebeure  nie.  Die  wetenskaplike  staan  objektief 
teenoor  die  terrein  van  ondersoek.  Dit  wil  egter  nie 
sê  dat  hy  nie  ’n  persoonlike  mening  mag  huldig  nie, 
maar  dit  moet  dan  afleibaar  en  verantwoord  wees 
uit  die  werklike  gebeure,  hoe  vaag  daardie  gebeure 
ookal  in  die  verlede  soms  versluier  geraak  het,  en 
nié  uit  bloot  eie  willekeur,  bespiegeling  of  siening 
nie.  Ook  hou  die  historikus  hom  in  sy  objektiewe 
diens  aan  die  wetenskap  slegs  besig  met  gebeure  wat 
’n  betekenisvolle  rol  in  die  tyd,  verlede,  hede  en  toe- 
koms,  speel  en  allermins  met  mooi  of  lelike  verhaal- 
ties  af  van  die  punt  wat  slegs  kan  dien  tot  versadiging 
van  ’n  eie  eensydigheid,  venyn,  vooroordeel,  eie 
gewin  — dit  is  subjektivisme.  En  so  bring  so  ’n 
ware  wetenskaplike  historiese  ondersoeker  vir  ons  ’n 
produk  wat  nie  met  ’n  fabelagtige,  enkel  mooi  of  een- 
sydige,  droomver'haaltjie  te  doen  het  nie,  maar  met 
die  werklikheid  te  kampe  het:  Die  werklikheid  met  al 
sy  teenstellinge  van  mooi  en  lelik,  goed  en  kwaad, 
lief  en  leed,  vooruitgang  en  terugslae,  voorbeeldig- 
heid  en  skandelikheid. 

Die  ondersoeker  wil  dan  ook  in'  hierdie  geskiede- 
nisoptekening  op  beskeie  wyse  so  goed  moontlik  die 
werklike  toedrag  van  sake  skilder  wat  van  belang  is 
gedurende  die  eerste  25  jaar  van  die  Nederduitsch 
Hervormde  Gemeente  Leeudoringstad.  As  bronne 
van  ondersoek  kan  gemeld  word  verskillende  ver- 
gaderingnotules  van  die  Gemeente  oor  hierdie  hele 
tydperk  en  verder  is  daar  met  heelwat  ouer  lidmate 
wat  saam  met  die  geskiedenis  gelewe  het,  gesels,1) 
asook  met  die  vorige  predikante  wat  gelukkig  almal 
nog  lewe.  Skynbaar  teenstrydige  weergawes  is  nou- 
keurig  gekontroleer  en  alleen  is  hierdie  inligting 
wel  gebruik  waar  voldoende  bevestiging  van  ’n  be- 
trokke  aangeleentheid  gevind  kon1  word. 

2.  DIE  AFSTIGTING  EN  DIE  GEBEURE  DAAR 
RONDOM: 

Op  15  Maart  1947  is  die  Nederduitsch  Her- 
vormde  Gemeente  Leeudoringstad  afgestig  van  die 
Moedergemeente,  Bosmansrust.  Die  Hervormde  Ge- 
meente  van  Bosmansrust  is  een  van'  die  ou  Gemeentes 
van  die  Kerk  in  Transvaal.  Bosmansrust,  destyds  be- 


kend  as  die  Maquassi  Gemeente,2)  is  reeds  in  1889 
gestig  en  het  ’n'  lang  pad  deur  die  moeilike  jare  van 
die  Tweede  Vryheidsoorlog  (1899-1902),  die  vemeder- 
ende  en  neergeslane  jare  van  die  Afrikaner  na  die 
Boere-oorlog,  unifikasie  (1910),  rebellie  (1914),  die 
verstedeliking  van  die  Afrikanervolk  en  depressie 
(1933)  gekom.  Te  verstane  dat  Bosmansrust  vandag 
nog  ’n  trotse  en  tradisionele  Gemeente  is,  en  hierdie 
eienskappe  was  steeds  deurgaans  in  die  geskiedenis 
sigbaar. 

Met  die  vergadering  van  die  Nederduitsch  Her- 
vormde  Ring  van  Potchefstroom  in  Februarie  1947  te 
Bloemfontein  en  onder  voorsitterskap  van  ds.  J.  P. 
van  den  Berg  is  die  afstigting  van  die  Gemeente 
Leeudoringstad  goedgekeur.  As  eerste  konsulent  vir 
Leeudoringstad  word  ds.  P.  J.  J.  Venter  benoem  en 
as  tweede  konsulent  ds.  W.  P.  van  der  Merwe.  Ds. 
P.  J.  J.  Venter  was  toe  reeds  vanaf  1944  predikant 
van  Bosmansrust.  Ds.  W.  P.  van  der  Merwe  was 
predikant  van  Parys  (1946-1951).  Na  die  wens  van 
albei  Gemeentes  word  besluit  dat  Bosmansrust  en 
Leeudoringstad  in  kombinasie  sou  tree. 

Leeudoringstad  stig  met  340  belydende  lidmate 
af,  terwyl  Bosmansrust  sonder  enige  geldelike  skuld 
en  met  350  belydende  lidmate  agterbly.3) 

Die  bruidskatsituasie  was  asvolg:  Tevore  reeds 
het  die  Skot,  Strachan,  vier  erwe  aan  die  suidekant 
van  Leeudoringstad,  net  onderkant  die  spoorlyn  en 
naby  die  duikweg,  aan  die  Hervormde  Kerk  geskenk 
met  die  oog  op  ’n  latere  kerkgebou  op  Leeudoring- 
stad.  Strachan  het  nie  aan  een  van  die  Afrikaanse 
Kerke  behoort  nie,  maar  het  nogtans  baie  vriende 
onder  die  Hervormers  gehad  en  was  die  Hervormde 
Kerk  goedgesind.  Later  het  die  Hervormers,  dit  is  in 
hierdie  stadium  nog  die  Genieente  van  Bosmansrust, 
dié  vier  erwe  by  die  dorpsraad  verruil  vir  vier  ander 
erwe  noord  van  die  spoor  en'  ten  Noordweste  van 
die  dorp.  Die  nuwe  vier  erwe  het  tussen  Francis- 
straat  aan  die  noorde  en  Paul  Krugerstraat  aan  die 
suide  gelê.  Later  is  nog  vier  erwe  direk  langs  laas- 
genoemde  vier  erwe  gekoop.  Op  die  terrein  van  hier- 
die  agt  erwe  sou  later  in  1949  die  kerksaal  gebou 
word  wat  vandag  nog  staan.  Die  vier  bykomstige 
erwe  is  blykbaar  vlak  voor  die  afstigting  gekoop 
met  gelde  hoofsaaklik  ingesamel  deur  Hervormers 
in  en  om  Leeudoringstad  sowel  as  uit  ’n  gedeelte 
van  ’n  bedrag  wat  ontvang  is  na  die  verkoop  van 
’n  geboutjie,  genoem  die  Lindenbergsaal.  Die  soge- 
naamde  Lindenbergsaaltjie  was  eintlik  niks  meer  as 
’n  geboutjie  wat  uit  ’n  paar  vertrekke  bestaan  het 
waarvan  een  redelik  groot  was.  Dié  geboutjie  het 
aan  die  suidelikste  punte  van  die  'hoofstraat,  George- 

straat,  gestaan.  Toe  dit  nog  in  die  besit  van  die  Jood, 
Lindenberg,  was,  is  dit  ook  by  geleentheid  gebruik 
as  hofsaal  en  een  van  die  vertrekke  is  ook  deur  ’n 
dokter  Dreyer  gehuur  as  spreekkamer.  Later  het  die 
Hervormes  dié  Lindenbergsaaltjie  by  die  Jood  vir 
iets  soos  R1  800  gekoop  en  is  daar  by  geleentheid 
kerk  in  gehou.  Teen  hierdie  agtergrond  ontvang 
Leeudoringstadse  Gemeente  met  die  afstigting  nou  die 
volgende  bruidskat  van  die  Moedergemeente,  Bos- 
mansrust:  Ses  van  die  agt  kerkerwe  op  Leeudoring- 
stad  en  ook  die  balans  nog  uitstaande  op  die  Linden- 
berg-saaltjie  wat  verkoop  is.4)  Daar  was  geen  goeie 
rede  waarom  Bosmansrust  2 erwe  teruggehou  het  nie. 
Hierdie  houding  van  die  Moedergemeente  onderstreep 
egter  net  die  feit  dat  Bosmansrust  nie  gelukkig  was 
oor  die  afstigting  nie.  Op  die  eerste  kerkraadsver- 

EERSTE  KERKRAAD  1947 


vadere  allermins,  want  enersyds  sou  hulle  die  sterkste 
draers  van  die  Gemeente  verloor  en  waarskynlik  dan 
nie  in  staat  wees  om  alleen1  ’n  predikant  te  onderhou 
nie  en  andersyds  was  daar  hulle  gevoel  van  tradi- 
sionele  meederwaardigheid  wat  dit  vir  hulle  ’n  moei- 
like  pil  sou  maak  om  te  sluk  wanneer  die  Bosmans- 
rustse  kerkgebou  nie  meer  die  „heiligdom”  van1  die 
hele  Gemeente  is  en  die  Moedergemeente  dalk  deur 
die  Dogtergemeente  oorskadu  word.  In  elk  geval 
was  die  Bosmansrustse  vadere  nie  baie  gelukkig  oor 
die  hou  van  enige  eredienste  op  ’n  ander  plek  as  in 
die  ou  tradisionele  kerkgebou.  Maar  hoe  dit  ookal 
sy,  by  geleentheid  is  eredienste  wel  op  Leeudoring- 
stad  gehou  in  die  Lindenberg-saaltjie  en,  soos  gevrees 
is,  het  dit  bygedra  tot  ’n*  eie  selfstandige  organisa- 
toriese  ontwikkeling  in  die  Leeudoringstadse  sektor 
van  die  Bosmansrust  Gemeente  en  afstigting  be- 
vorder. 


(ii)  Alhoewel  Leeudoringstad  in  die  tyd  voor  af- 
stigting  as  dorp  veel  kleiner  was  as  Bosmansrust,  was 
Leeudoringstad  nogtans  ’n  beter  besigheidssentrum  en 
daarby  was  die  spoorwegstasie  ook  op  Leeudoring- 
stad  geleë.  Wanneer  nou  in  die  lig  hiervan  inaggeneem 
word  dat  die  lidmate  op  die  plase  in  die  jare  voor 
1947  nog  in  ’n  groot  mate  vir  vervoer  afhanklik  was 
van  perdekarre  en  ossewaens  en1  die  vervoermiddels 
maar  stadig  beweeg  het  en  hulle  hulle  inkopies  ge- 

EERSTE  KATKISANTE  NA  AFSTIGTING 
APRIL  1947. 


Voor  in  die  middel  staan  ds.  P.  J.  J.  Venter  (eerste 
konsulent)  en  ds.  W.  P.  van  der  Merwe  (regs)  (twee- 
de  konsulent). 


gaderin'g  van  die  Leeudoringstadse  Gemeente  op 
29  Maart  1947  (waarby  ds.  P.  J.  J.  Venter  teenwoor- 
dig  was  as  eerste  konsulent  en  opgetree  het  as  voor- 
sitter  en  vvaarby  ds.  W.  P.  van  der  Merwe  as  tweede 
konsulent  ook  teenwoordig  was)  word  besluit  om  ’n 
beroep  op  Bosmansrust  te  doen,  om  tog  ook  die  2 
orige  erwe  aan  Leeudoringstad  te  skenk.  Bosmans- 
rust  gee  hierop  gehoor  en  skenk  ook  die  orige  twee 
erwe  aan  Leeudoringstad  sodat  die  Dogtergemeente 
uiteindelik  8 erwe  as  bruidskat  ontvang  het.5) 

Wat  het  aanleiding  tot  die  afstigting  van  Leeu- 
doringstad  gegee?  Daar  was  die  volgende  redes: 

(i)  Reeds  vir  ongeveer  3 jaar  voor  afstigting  is 
periodiek  erediens  in  die  middae  in'  die  Lindenberg- 

saaltjie  gehou.  Ds.  P.  J.  J.  Venter  het  gewoonlik  die 
eredienste  vir  die  Leeudoringstad-deel  van  sy  Ge- 
meente  gelei.  Voor  afstigting  het  die  kerkraad  van 
Bosmansrust  deurgaans  volstrek  geweier  dat  daar 
boon'op  Nagmaal  in  hierdie  saaltjie  vir  ’n  deel  van 
die  Gemeente  gehou  word,  want  die  kerkraad  het 
tereg  gevrees  dat  die  Leeudoringstadse  gedeelte  van 
die  Gemeente  al  meer  en  meer  voorregte  sou  opeis, 
al  meer  en  meer  selfstanding  sou  word  en  later  sou 
wou  afstig.  En  afstigting  wou  die  Bosman'srustse 


AGTERSTE  RY:  Mej.  Visser;  Martie  Conradie  (Mev. 
Pretorius);  Lenie  Meyer  (Mev.  ds.  P.  M.  Smith); 
Dame  in  swart  onbekend;  Anna  Fouche  (Mev.  Wil- 
lem  van  Vuuren);  Catharina  Rossouw  (Mev.  A.  Ester- 
huizen);  Judith  Meintjies  (Mev.  Koos  Kruger);  Jo- 
hanna  Fouche  (Mev.  B.  Mostert);  Johanna  Meintjes 
(Mev.  Johan  Koekemoer);  Hettie  Smit  (Mev.  Hager). 
MIDDEL:  Oom  Pietie  Fouche;  Ds.  W.  P.  v.d.  Merwe; 
Oom  WiIIem  Oldewage. 

VOORSTE  RY:  Piet  Fouche;  Christiaan  Oldewage;  Vis- 
ser;  Kosie  Fouche;  Willem  van  Heerden. 

Die  merkwaardige  Fouche-Hervormde  gesin  van  Leeudoringstad. 


J(*hannes  Jacobus  Fouche  (gebore  21  Maart  1841).  Susanna  Maria  Swanepoel  (gebore  5 Febru- 
arie  1845).  Getroud  5 Februarie  1860.  15  Kinders  word  uit  die  huwelik  gebore.  Teen  1972  is 
daar  nog  770  afstammelinge  van  9 kinders.  99  persent  was  en  is  nog  altyd  Hervormers,  5 uit  die 
nageslag  was  op  die  Kerkraad  met  die  afstigting  van  Leeudoringstad  Gemeente.  43  uit  die  ge- 
slag  was  in  elk  geval  op  die  Kerkraad.  5 seuns  was  krygsgevangenes  op  St.  Helena  gedurcnde  en 
na  die  Boere-oorlog  (1899 — 1902).  4 dogters  was  in  die  konsentrasiekampe  van  Brandfort  en 
Potchefstroom.  In  die  vorige  eeu  het  hulle  nog  onder  Potchefstroom  Gemeente  geval  en  was 
toe  bearbei  deur  ds.  S.  P.  du  Toit. 

VOORSTE  RY:  Dawie,  WiIIie,  Fanie,  Johannes  Fouche  (vader  — later  bekend  as  Oupa  Hansie) 
en  Maria  (die  enigste  een  op  die  foto  wat  nog  lewe). 

AGTER:  Nelie,  Bettie,  Sannie,  Martie,  Kassie,  Lenie. 

woonlik  tot  Nagmaalnaweek  uitgestel  het  en  hulle 
inkopies  noodwendig  op  die  beter  besigheidssentrum, 
Leeudorin'gstad,  gedoen  het  — kan  verstaan  word 
dat  die  Leeudoringstad-gedeelte  van  die  Gemeente 
Bosmansrust  (wat  tog  hoofsaaklik  boere  was  en  veral 
suidwaarts  tot  by  die  Vaalrivier  woonagtig  was)  begin 
hoop  het  op  ’n  eie  kerkplek  op  Leeudoringstad,  want 
dit  sou  ’n  op-en-af-ryery  wat  maar  tydsaam  was,  uit- 
skakel.  (Nagmaaltye  is  ojvemaf  gery  tussen  kerkplek 
— Bosmansrust  — en  besigheidssentrum  — Leeu- 
doringstad.) 

(iii)  ’n  Groot  deel  van  die  Gemeente  was  in  en 
om  Leeudoringstad  gekonsentreer  en1  vandaar  Suid- 
waarts  tot  by  die  Vaalrivier.  Waarom  nou  kerkhou 
op  ’n  ander  dorp  as  jou  eie  — was  die  redenasie. 

(iv)  ’n  Belangrike  rede  was  ook  die  afstande  wat 
afgelê  moes  word  met  perdekar  en  ossewa.  ’n  Groot 
deel  van1  die  Gemeente  het  suid  van  Leeudoringstad 
tot  by  die  Vaalrivier  gelê.  Die  Vaalrivier  is  ongeveer 
24  kilometer  suid  van  Leeudoringstad  en  daarby  lê 
Bosmansrust  nou  weer  ongeveer  16  kilometer  noord 
van  Leeudoringstad.  Daarby  was  die  paaie  nog  on- 
geteerd  en1  nie  juis  van  die  beste  nie. 

(v)  ’n  Laaste  praktiese  rede  was  dat  daar  met 
die  Nagmale  van  Januarie  en  Julie  gewoonlik  geen 
weiding  op  Witpoort6)  vir  die  trekvee  was  nie.  Ge- 
volglik  moes  vee  dan1  ná  aankoms  by  Bosmansrust 
weer  teruggejaag  word  na  Leeudoringstad  vir  weiding 
deur  die  Nagmaalnaweek  en  na  die  Nagmaalnaweek 
moes  hulle  weer  laat  haal  word  vir  die  terugtog 
plaas  toe.  By  geleentheid  was  daar  dan  ook  dikwels 
probleme  met  die  diere  se  voete  vanweë  die  slegte 
paaie  en  geweldige  rondtrekkery.  ’n  Eie  kerkplek  of 
Gemeente  op  Leeudoringstad  sou  ook  hierdie  prob- 
leem  die  hoof  bied.  Ds.  P.  J.  J.  Venter  wou  die 
Leeudoringstadse  gemeentelede  tegemoetkom  deur  ge- 
durende  Januarie  en  Julie  Nagmaal  op  Leeudoring- 
stad  te  hou  en  dan  die  ander  twee  Nagmale  van  die 
jaar  gewoonweg  op  Bosmansrust.  Dié  kerkraad  wou 
egter  niks  weet  nie.  Dit  alles  bevorder  die  gedagte 
van  afstigting  aan  die  kant  van  Leeudoringstadse 
gemeentelede. 

(vi)  Die  Bosmansrustse  kerkraadslede  het  oor 
die  algemeen  selde  ’n  simpatieke  oor  gehad  vir  die 
probleme  en  verlangen's  van  die  Leeudoringstadse 
sektor  van  die  Gemeente.  Dit  'het  allermins  eenheid 
bevorder,  nee,  eerder  afstigting  verhaas. 

Dit  dan  die  redes  wat  gelei  het  tot  die  afstigting 
van  Leeudoringstad  Gemeente. 

3.  DIE  BEGINJARE: 

Die  eerste  paar  jare  van  die  Leeudoringstadse 
Hervormde  Gemeente  word  veral  gekenmerk  deur 
die  feit  dat  die  Gemeente  geen  eie  predikant  gehad 
het  nie,  maar  aangewese  was  op  die  hulp  en  leidin-g 
van  konsulente  wat  noodwendig  min  tyd  tot  hulle 
beskikking  gehad  het  vir  die  opbou  van  die  Gemeente 
in1  Leeudoringstad. 

Leeudoringstad  was  vanaf  afstigting  in  kombi- 
nasie  met  Bosmansrust.  Op  die  eerste  kerkraadsver- 


Ds.  P.  J.  J.  VENTER 
(Die  Eerste  Konsulent  1947).  i. 

gadering  van  29  Maart  1947  is  ds.  P.  J.  J.  Venter, 
predikant  van  Bosmansrust,  ook  na  Leeudoringstad 
beroep  om  Leeudoringstad  saam  met  Bosmansrust  te 
bearbei.  Maar  ds.  Venter  het  die  beroep  nie  aange- 
neem  nie.  Hy  sou  slegs  voortaan  optree  as  eerste 
konsulent  van  Leeudoringstad  Gemeente.  Op  hierdie 
eerste  kerkraadsvergadering  word  as  eerste  skriba 
van  die  Gemeente  ouderling  J.  J.  (Jan)  Fouché  ge- 
kies.  Hierdie  werk  het  ouderling  J.  J.  Fouché  vir 
baie  jare  getrou  en  ywerig  verrig.  Ook  word  op 
hierdie  vergadering  van  die  kerkraad  besluit  om  die 
Nederduits  Gereformeerde  Gemeente  van  Leeudoring- 
stad  te  nader  vir  die  huur  van  hulle  kerksaal  vir  ere- 
diensdoeleindes  en  so  sou  in  die  begin  jare  in  die  groot 
en  gerieflike  saal  van  die  N.G.  Kerk  erediens  gehou 
word.7) 

Op  die  tweede  kerkraadsvergadering  van  30 
April  1947  word  besluit  dat  Leeudoringstad  ’n  kerk- 
saal  moet  bou  op  die  beskikbare  terrein1.  Met  ’n  twee- 
derde  meerderheid  bekragtig  die  Gemeente  Vergade- 
ring  hierdie  besluit  op  die  tweede  vergadering  van 
die  Gemeente  op  1 Junie  1947. 

Teen  Augustus  1947  word  die  kombinasje  tussen 
Bosmansrust  en  Leeudoringstad  verbreek.  Ds.  P.  J.  J. 
Venter  sou  egter  nog  optree  as  eerste  konsulent  van 
Leeudoringstad.8)  Maar  die  bearbeiding  van  Leeu- 
doringstad  deur  ds.  Venter  sou  egter  van  korte  duur 
wees,  want  voor  die  einde  van  die  jaar  ‘het  ds.  Venter 
sy  eerste  konsulentskap  van'  Leeudoringstad  opgesê.9) 
Om  onverklaarbare  redes  wend  ds.  Venter  hierna 
weer  pogings  aan  om  eerste  konsulent  van  Leeu- 
doringstad  te  word,  maar  dit  word  deur  Leeudoring- 
stad  afgewys.10)  Die  ongelukkige  verhouding  tussen 
Bosmansrust  en  Leeudoringstad  wat  steeds  maar  ge- 
broei  het,  lê  heelwaarskynlik  agter  al  hierdie  los  en 
vas  optredes.  Dis  in  elk  geval  ’n  feit  dat  Bosmans- 
rust  nie  ooghare  gehad  het  vir  ds.  Venter  se  simpatieë 
met  betrekking  tot  Leeudoringstad  nie.  Op  31  Desem- 
ber  1947  het  ds.  P.  J.  J.  Venter  sy  afskeidspreek  op 
Leeudoringstad  gelewer.11)  Die  tweede  konsulent,  ds. 
W.  P.  van  der  Merwe,  neem  nou  die  leierskapsleisels 
in  hande  tot  die  tyd  van  die  Ringsvergadering  van 
Potchefstroom  op  3 Maart  1 948. 12> 

Na  die  verbreking  van1  die  kombinasie  tussen 
Bosmansrust  en  Leeudoringstad,  kombineer  Bosmans- 

rust  met  Ottosdal. 

In  Januarie  1948  besluit  die  kerkraad  van  Leeu- 
doringstad  dat  gereelde  eredienste  noodsaaklik  is  en 
daarom  sou  voortaan1  elke  eerste  Sondag  van  die 
maand  erediens  gehou  word,  gelei  deur  die  konsu- 
lent  of  deur  ouderlinge  D.  Fouche  en  P.  A.  M. 
Fouche  om  die  beurt.13) 

Op  die  Ringsitting  van  3 Maart  1948  word  ds. 
S.  P.  J.  J.  van  Ren'sburg,  predikant  van  Potchef- 
stroom,  benoem  as  eerste  konsulent  van  die  Leeu- 
doringstadse  Gemeente.14) 

Daar  word  nou  met  alle  erns  werk  gemaak  vir 
die  bou  van  ’n  kerksaal.  ’n  Boukommissie15)  word 
gekies  uit  lede  van  die  Finansiële  Kommissie;  hulle 
is  ouderling  J.  J.  Fouché,  diaken  P.  Meyer  en  broeder 
W.  Bester.  Bouplanne  van  die  kerksaal  word  opgestel 
deur  mnr.  A.  V.  Berg.16)  D'ie  saal  sou  gebou  word 
deur  mnre.  W.  Bronkhorst  en  P.  Swanepoel  en  die 
totale  koste  van  die  saal  beloop  uiteindelik  by  ’n 
R8  000  met  die  voltooiing.17)  Geld  word  geleen  van 
Volkskas  Bank  en  verskillende  gemeenteJede.18)  Die 
saalbanke,  met  sitplek  vir  ongeveer  354  persone,  word 
deur  ’n'  mnr.  Jacobs  gemaak.19)  Op  Saterdag  15 
Januarie  1949  om  11  vm.  lê  ds.  S.  P.  J.  J.  van 
Rensburg,  die  konsulent,  die  hoeksteen  van  die  saal.20) 
Teen  April  1949  was  die  Kerksaal  voltooi  en  word 
die  eerste  kerkraadvergadering  in  die  nuwe  kerksaal 
op  8 April  1949  gehou.  Op  hierdie  kerkraadverga- 
dering  was  die  geesdrif  baie  hoog  en  word  dadelik 
besluit,  ten  spyte  van  die  feit  dat  die  Gemeente  nie 
’n  vaste  predikant  gehad  het  nie,  dat  daar  elke  Son- 
dag  ’n  erediens  in  die  Kerksaal  sou  wees,  dat  die 
ouderlinge  dit  sou  lei  en1  dat  die  skriba  die  reelings 
sou  tref.  Maar  later  op  die  kerkraadsvergadering  van 
13  Augustus  1949  word  uitgebrei  op  hierdie  vorige 
besluit  van  die  kerkraad  wanneer  besluit  word,  in 
oorleg  met  ds.  Van  Rensburg,  dat  die  dominee  een- 
maal  per  kwartaal  met  vergoeding  van  reiskoste  op 
Leeudoringstad  sou  dienshou  en  dat  daar  ook  ’n 
vergoeding  betaal  word  aan  die  predikant  wat  nou 
op  dié  Sondae  ds.  Van  Rensburg  se  diens  moet 
waarneem  op  Potchefstroom. 

Dit  is  duidelik  uit  die  gegewens  dat  die  Gemeente 
van  Leeudoringstad  — ten  spyte  van  die  feit  dat 
hulle  geen  eie  vaste  predikant  gehad  het  nie,  ten 
spyte  van  armoede,  vele  gebreke  en  struikelblokke 
— in  sy  beginjare  die  uitdagin'g  van  selfstandig- 
wording  met  alle  mening  en  geloofsmotifering  aan- 
gepak  het.  En  die  Gemeente  het  dan  ook  deur  Gods 
seën  begin  sterker  word.  Die  regte  fondament  was 
gelê! 

Na  die  Ringsvergadering  aan  die  begin  van  1950 
word  ds.  W.  P.  van  der  Merwe  benoem  as  eerste 
konsulent  van  Leeudoringstad  en  neem  hy  andermaaj 
weer  die  leiding  hier  in  hande.  Die  kerkraad  besluit 
dat  daar  nou  elke  tweede  Sondag  diens  sou  wees.21) 

Na  die  vertrek  van  ds.  P.  J.  J.  Venter  in  1949 
uit  Bosmansrust  na  Roodepoort,  soek  Bosmansrust 
weer  toenadering  tot  Leeudoringstad  met  die  oog 
op  'n  kombinasie  en  die  gesamentlike  beroeping  van 


VOOR:  Ds.  en  mev.  W.  P.  van  der  Merwe. 
(1951—1954). 

AGTER:  D.  C.  du  Plessis  (later  skoonseun), 
Martie,  Petie,  Engela. 

’n  predikant.  Maar  Leeudoringstad,  wel  verblyd  oor 
die  beter  gesindheid  van  Bosmansrust,  het  vanweë 
finansiële  druk  nog  nie  kans  gesien  vir  so  ’n  stap 
nie.22)  Teen  die  einde  van  die  jaar  (d.i.  1950)  het 
dinge  egter  al  so  onfwikkel  dat  verskillende  ver- 
gaderings,  met  die  oog  op  kombinasie,  deur  die 
kerkrade  van  Bosmansrust,  Leeudoringstad  en  Ennis 
Gemeente  (die  huidige  Makwassie  Gemeente)  gehou 
is  en  so  besluit  Leeudoringstad  se  Gemeente  op  30 
September  1950  om  te  kombineer  met  Bosmansrust 
en  Ennis  Gemeente  en  dat  daar  dadelik  oorgegaan 
moes  word  tot  die  beroep  van  ’n  predikant23)  En 
omdat  daar  sprake  was  dat  die  nuwe  predikant  na 
eie  keuse  op  Bosmansrust  of  op  Leeudoringstad  kon 
woon,  gee  die  Gemeente  Vergadering  op  30  Septem- 
ber  1950  ook  opdrag  tot  die  koop  van  ’n  pastorie  vir 
’n  bedrag  van  nie  hoër  as  R6  000. 

Ds.  W.  P.  van  der  Merwe  van  Parys  word  beroep 
as  predikant  van  die  kombinasie  Bosmansrust  — 
Leeudoringstad  — Makwassie.  En  so  breek  daar  ’n 
nuwe  fase  aan  vir  die  Nederduitsch  Hervormde  Ge- 
meente  van  Leeudoringstad  wat  nou  voortaan  deur- 
gaans  ’n  eie  predikant  sou  hê.  Ds.  W.  P.  van  der 
Merwe  was  dan  die  eerste  vaste  predikant  van  Leeu- 
doringstad  Gemeente.  Hy  het  aanvanklik  eers  op 
Bosmansrust  gewoon,  maar  sou  later  die  pastorie  op 
Leeudoringstad  bewoon1. 

4.  VOORTGANG: 

(i)  DS.  W.  P.  VAN  DER  MERWE  (1951-1954): 
Aan  die  begin  van  1951  word  ds.  W.  P.  van  der 
Merwe  om  die  beurt  ontvang  en  bevestig  in  die  drie 
Gemeentes  van  die  kombinasie.  Die  Leeudoringstadse 
Gemeenfe  het  hom  en  sy  gesin  op  tradisionele  wyse 
half-pad  gaan  ontmoet  met  ’n  perde-kommando  op  Sa- 
terdag  3 Februarie  1951.  Op  dié  dag  is  ds.  Van  der 
Merwe  ook  bevestig  as  predikant  van  Leeudoring- 
stad  deur  ds.  J.  G.  M.  Dreyer  (snr.)24)  Op  Sondag- 
oggend  4 Februarie  1951  het  ds.  Van  der  Merwe  sy 
intreepreek  gelewer  na  aanleiding  van  Kolossense 

3:11.  Die  Gemeente  was  geesdriftig  en  blymoedig 
en  het  hard  saamgewerk  al  het  dit  in  hierdie  stadium 
finansieël  nie  te  waffers  gegaan  nie. 

Op  die  Kerkraadsvergadering  van  1 September 
1951  word  besluit  om  ’n  huis  wat  deur  ds.  Van  der 
Merwe  onder  die  aandag  gebring  is,  as  pastorie  aan 
te  koop  vir  R7  000.  Daar  word  ook  besluit  om  R5  000 
by  ’n  bougenootskap  te  leen  en  om  R2  000  uit  die 
kerkkas  te  bewillig  vir  dié  doel.  Die  Gemeente 
bekragtig  die  besluit  van  die  Kerkraad  25>  en  so  is 
die  pastorie  aangekoop  (teen  Oktober  195 126>)  wat 
nou  nog  in  gebruik  is  en  op  die  hoek  van  Du  Toit 
en  Voortrekkerstrate  geleë  is. 

Nadat  dit  eintlik  al  geruime  tyd  onder  bespreking 
was  en  vanweë  die  aankoop  van  die  pastorie  weer 
agterweë  gelaat  is,  besluit  die  kerkraad  op  sy  ver- 
gadering  van  24  November  1951  om  onmiddellik  oor 
te  gaan  tot  die  bou  van  ’n  bazaarsaaltjie.  Daar  word 
aan  ouderfiing  A.  J.  Venter  opgedra  om  die  bouwerk 
te  doen.  As  boukommissie  is  toe  verkies:  Ouderling 
A.  J.  Venter.  diakens  J.  C.  Rossouw  en  J.  J.  Louw, 
asook  broeder  P.  du  Plooy.  Met  instemming  van  die 
Gemeente  is  die  bazaarsaaltiie  kort  hierna  opgerig. 

Teen  die  einde  van  Í954  neem  ds.  Van  der 
Merwe  egter  ’n  beroep  aan  na  Mafeking.  Op  4 
Desembcr  1954  neem  die  Gemeente  op  gepaste 
wyse  afskeid  van  die  dominee  en  sy  gesin  en  op 
5 Desember  1954  lewer  die  dominee  sy  afskeids- 
preek  27)  Die  kombinasie  het  nou  verval  tussen  Bos- 
mansrust.  Leeudoringstad  en  Makwassie.  Voor  sy 
vertrek  het  ds.  W.  P.  van  der  Merwe  teenoor  ouder- 
ling  J.  J.  Fouche  opgemerk  dat  hy  gehoop  het  dat 
Leeudoringstad  in  die  toekoms  ’n  groot  kerk  sou  bou 
op  ’n  stuk  grond  aan  die  noordelike  grens  van  die 
dorp  langs  die  hoofstraat  (Georgestraat).  Min  het  hy 
toe  geweet  dat  sy  woorde  waarheid  sou  word  in  1967. 

(ii)  DR.  J.  F.  STUTTERHEIM  (1955-1957); 
Leeudoringstad  Gemeente  beroep  nou  sellstandig  na 
vrugtelose  pogings  om  met  Bothaville  Gemeente  te 
kombineer,  en  die  volgende  predikant  wat  hier  arbei. 
is  dr.  J.  F.  Stutterheim  van  Salisbury  in  Rhodesië 
wat  in  Maart  1955  ontvang  en  bevestig  word  op 
Leeudoringstad.  Aanvanklik  het  die  kerkraad  onder- 
neem  om  dr.  Stutterheim  te  vervoer.  omdat  hy  in 
hierdie  stadium  geen  vervoermiddel  gehad  het  nie.28) 
Wanneer  hy  later  egter  'n  eie  motor  aanskaf,  besluit 
die  kerkraad  om  aan  hom  reiskoste  van  R500  per  jaar 
te  betaal.29) 

Op  die  Gemeente  vergadering  van  7 April  1956 
besluit  die  Gemeente  van  Leeudoringstad  eenparig 
om  ’n  kerkboufonds  te  stig  en  later  ’n  egte  kerkgebou 
cp  te  rig. 

Aan  die  begin  van  1957  tree  Leeudoringstad  in 
kombinasie  met  die  Gemeente  van  Orkney.  Leeu- 
doringstad  sou  R900  per  jaar  aan  traktement  betaal 
en  Orkney  R700  per  jaar.  Elke  Gemeente  sou  alson- 
derlik  sorg  vir  reiskoste.  Dr.  Stutterheim  sou  twee 
Sondae  in  ’n  maand  op  Orkney  erediens  hou.3°) 

Teen  die  helfte  van  1957  neem  dr.  J.  F.  Stutter- 
heim  ’n  beroep  aan  na  Benoni  en  so  vertrek  hy  en 


gesin  in  Augustus  1957.  Die  kombinasie  verval  en 
Leeudoringstad  beroep  selfstandig. 

(iii)  DS.  B.  J.  VAN  STADEN  (1957-1959):  Die 
vakature  op  Leeudoringstad  word  spoedig  gevuil 
wanneer  Ds.  B.  J.  van  Staden  aan  die  begin  van 
Oktober  1957  ontvang  en  bevestig  word. 

Na  voorstel  van  die  kerkraadsvergadering  van 
2 Augustus  1958,  besluit  die  Gemeente  op  ’n1  buiten- 
gewone  vergadering  op  9 Augustus  1958  om  ses 
erwe  vir  die  som  van  R1  400  net  buite  die  dorp, 
aan  die  noordekant  en  op  die  hoek  van  George  en 
Schochstrate,  aan  te  koop.  Die  plan  was  om  later 
hier  ’n  kerkgebou  op  te  rig.  Dit  sou  dan  ook  geskied, 
maar  eers  in  1967.  Teen  die  middel  van  1959  is  hier- 
die  ses  erwe  aangekoop  en  wel  uit  die  sak  van  die 
kerkraadslede.  Hierdie  mooi  gebaar  van  die  kerk- 
raadslede  moes  dan  beskou  word  as  ’n  geskenk  van 
hulle  aan  die  Gemeente3*) 

Teen  die  einde  van  1959  is  Leeudoringstad  weer 
herderloos  wanneer  ds.  B.  J.  van  Staden  ’n  beroep 
na  Marikana  aanneem  en  sy  afskeidspreek  op  15 
November  1959  hou. 

(iv)  DS.  J.  P.  LABUSCHAGNE  SNR.  (1960- 
1964):  Nadat  ’n  beroep  op  ds.  P.  J.  J.  Venter  van 
Parys  nie  geslaag  het  nie,  word  ds.  J.  P.  Labuschagne 
van  Florida  beroep.32)  Ds.  J.  P.  Labuschagne  neem 
die  beroep  aan  en  word  op  25  rebruarie  1960  in  die 
Gemeente  ontvang  en  op  27  Februarie  1960  deur  ds. 
P.  J.  L.  Bierman  (van  Potchefstroom-Noord)  bevestig. 

Hoewel  die  Gemeente  teen  hierdie  tyd  nog  nie 
finansieël  baie  sterk  daaraan  toe  was  nie,  het  sy  tog 
gaandeweg  deur  die  jare  geleidelik  finansieël  gegroei 
en  steeds  in  toenemende  mate  op  vasster  voet  gekom. 
En  alhoewel  ds.  J.  P.  Labuschagne  vanaf  sy  aan- 
koms  nie  baie  gesond  was  nie,  het  hy  tog  sy  ge- 
meentelike  pligte  met  groot  toewryding  en1  geesdrif 
aangepak  en  die  Gemeente  na  verdere  sterker-wording 
gebring. 

Die  insameling  van  die  kerkboufonds  is  deur 
hom  met  ywer  aangepak  en  die  Gemeente  se  reaksie 
was  bemoedigend. 

ln  hierdie  tyd  word  die  orreltjie  wat  in  die 
kerksaal  gebruik  is  en  nie  meer  so  doeltreffend  was 
nie,  met  ’n  pyporrel  vervang  en  dit  het  die  sangbege- 
leiding  by  die  eredienste  aansienlik  vergemaklik  en 
verbeter. 

Toe  ds.  Labuschagne  se  swak  hart  en  kroniese 
bloeddruk  sy  pligte  vir  hom  gaandeweg  moeiliker 
begin  maak  het,  het  die  kerkraad  hom  tegemoet 
gekom  en  besluit  dat.  wanneer  nodig,  hy  met  nag- 
maaltye  hulp  kon  verkry  van  ander  predikante.33) 

Omdat  ds.  J.  P.  Labuschagne  vanweë  sy  toe- 
nemende  swak  gesondheid  ook  met  die  sekuriteit 
van  sy  gesin  in  die  toekoms  rekening  moes  hou.  be- 
sluit  hy  om  toestemming  by  die  kerkraad  te  verkry 
om  'n  eie  huis  aan  te  skaf.  Teen  die  einde  van  1962 
verleen  die  kerkraad  en  Gemeente  toestemming  dat 
hy  vir  sy  gesin  'n  eie  huis  kon  bekom  en  word 
daar  verder  besluit  om  die  pastorie  te  verkoop  indien 
'n  goeie  prys  verkry  kon  word.34)  Later  word  besluií 
om  die  pastorie  vir  nie  minder  as  R6  000  te  verkoop 

wanneer  daar  kopers  kom.35)  Die  pastorie  sou  egter 
nooit  verkoop  word  nie  en  is  vandag  nog  in  die 
besit  van  die  Gemeente. 

Ds.  Labuschagne  se  kragte  het  egter  so  afgeneem 
van'weë  sy  gedurige  siekte  dat  hy  later  in  oorleg  met 
die  kerkraad  en  die  Algemene  Kommissie  besluit 
het  om  sy  emeritaat  aan  die  einde  van  Mei  1964  te 
aanvaar.  Hy  woon  nog  sy  laaste  Algemene  Kerkver- 
gadering  by  aan  die  begin  van  Mei  1964,  maar  tydens 
die  tweede  week  se  sitting  begewe  sy  kragte  hom 
toe  hy  so  ernstig  siek  word  dat  hy  in  die  Ontdekkers 
Hospitaal,  binne  die  grense  van  sy  ou  Gemeente 
(Florida),  opgeneem  word.  Die  datum  vir  sy  emeri- 
taatsaanvaarding  moes  nou  uitgestel  word  na  Sondag 
14  Junie  1964.  Op  dié  dag  het  hy  toe  sy  afskeidspreek 
gelewer. 

Presies  twee  maande  hierna,  op  14  Augustus 
1964,  is  ds.  J.  P.  Labuschagne  op  die  nog-jonge- 
ouderdom  van  55  jaar  oorlede  en  word  deur  ds. 
P.  M.  Smith  (’n  seun  van  Leeudoringstad  Gemeente) 
wat  nog  as  skriba  van  die  Algemene  Kommissie  sy 
eervolle  ontslag  aan  hom  toegestaan  het,  begrawe. 

Merkwaardig  is  dat  die  kerkraad  en  Gemeente 
weinig  gedoen  het  om  te  help  in  die  behoeftes  van 
die  Labuschagne-gesin  na  dominee  se  afsterwe,  veral 
as  daarop  gelet  word  dat  ’n  vorige  Gemeente  (Florida) 
veel  gedoen  het  om  hu'lle  ou  predikant  se  gesin  in 
hierdie  moeilike  tyd  te  help. 

Mev.  ds.  Labuschagne  het  hierna  gaan  werk  in 
die  plaaslike  hoofkantoor  van  die  Suid-Westelike 
Transvaalse  Kooperasie  en  haar  kinders  wat  nog 
maar  jonk  was,  so  goed  moontlik  versorg.  Sy  het 
steeds  ’n  ywerige  en  leidinggewende  rol  in  die  Ge- 
meente  vervul  en  is  tot  vandag  ’n  besondere  voor- 
beeld  in  die  geloof. 

(v)  In  hierdie  stadium  moet  ’n  feit  wat  in  die 
geskiedenis  nie  kan  en  mag  dood  geswyg  word,  ver- 
meld  word.  Dit  het  betrekking  op  die  houding  van 
die  plaaslike  Nederduits  Gereformeerde  Kerk  jeens 
die  Nederduitsch  Hervormde  Gemeente  van  Leeu- 
doringstad  en  wel  vanaf  die  wordingsjare  van  die 
Hervormde  Gemeente  tot  aan  die  beginjare  van  die 
sestiger-dekade.  Dit  is  te  betreur  dat  die  Nederduits 
Gereformeerde  Gemeente  van  Leeudoringstad  haar 
in  dié  tyd  nie  soos  ’n  suster  in  die  geloof  jeens  die 
Hervormers  gedra  het  nie,  maar  doelbewus  teen  die 
Hervormers  in  ’n  meederwaardige  houding  gediskri- 
mineer  het.  AlhoeweO  die  Hervormers  se  getalle  onge- 
veer  dieselfde  was  (en  steeds  is)  as  dié  van  die  Neder- 
duits  Gereformeerdes,  is  doelbewus  georganiseer  sodat 
Hervormers  bv.  geen  verteenwoordiging  op  die  be- 
stuur  van  die  plaaslike  boereverenigjng  en  die  plaas- 
like  skoolkomitee  gehad  het  nie.  Een  van  die  Neder- 
duits  Gereformeerde  leraars  het  in  dié  tyd  bv.  ook 
die  welbekende  opmerking  gemaak  dat  hy  oor  sy 
dooie  liggaam  met  ’n  Hervormer  sou  saamwerk.  Daar 
hoef  nie  verder  uitgebrei  te  word  nie.  Daar  kan 
net  gesê  word:  Dit  was  jammer.  Dit  is  verblydend 
dat  die  Hervormers  in  dié  tyd  kop  gehou  het  en 


onder  verantwoordelike  leiding  nie  kwaad  met  kwaad 
vergeld  het  nie.  Sedertdien  het  die  verhouding  tussen 
die  twee  Sustersgemeentes,  met  die  koms  van  ander 
Nederduits  Gereformeerde  leraars,  honderd  persent 
verbeter  en  werk  hulle  hartlik  saam  soos  dit  geloofs- 
genote  in  Christus  betaam.  Na  hierdie  periode  is  die 
Hervormers  ook  oral  verteenwoordig  in  dié  mate 
as  wat  dit  hoort. 

(vi)  DS.  J.  L.  VAN  STADEN  (1964-1967):  Die 
volgende  predikant,  ds.  J.  L.  van  Staden  van  Koedoes- 
rand,  word  op  21  Augustus  1964  op  I^eeudoringstad 
ontvang,  die  volgende  dag  bevestig  en  op  Sondag  23 
Augustus  1964  lewer  hy  sy  intreepreek. 

Die  kerkraad  en  Gemeente  besluit  in  hierdie  tyd 
om  ’n  huis  in  Suidstraat  wat  deur  ’n  suster  H.  Fouche 
geskenk  is  te  verkoop,  asook  om  die  bazaarsaal  te 
verkoop.36) 

Die  besïuit  om  ’n  nuwe  kerk  te  bou,  begin  teen 
1966  sterk  vorm  aanneem.  ’n  Boukommissie  word 
verkies:  Ds.  J.  L.  van1  Staden,  ouderlinge  A.  J.  Venter, 
D.  J.  Smith,  J.  J.  Fouche,  diakens  P.  F.  Ernst  en 
H.  J,  C.  Snyders .37) 

Wanneer  ’n  moontlike  kombinasie  met  Mak- 
wassie  Gemeente  teen  middel  1966  ter  sprake  kom 
en1  ds.  J.  L.  van  Staden  sy  bereidwilligheid  verklaar, 
besluit  die  kerkraad  en  Gemeente  om  hulle  goed- 
keuring  te  gee  en  so  kombineer  die  twee  Gemeentes 
dan  gevolglik.  Hierdie  kombinasie  het  ’n  groot  finan- 
siële  bate  vir  Leeudoringstad  Gemeente  ingehou,  want 
Makwassie  was  jaarliks  nou  R2  000  aan  Leeudoring- 
stad  verskuldig.38) 

Die  kerkraadsvergadering  van  6 Augustus  1966 
skrywe  om  die  finale  toestemming  tot  die  bou  van 
’n  nuwe  kerkgebou  aan  die  Raad  van  Finansies  van 
die  Nederduitsch  Hervormde  Kerk  in  Pretoria.  Toe- 
stemming  word  verleen.  Hierdie  kerkraadsvergadering 
besluit  verder  ook  om  nie  met  die  bouwerk  te  begin 
alvorens  ten  minste  R20  000  ingesamel  is  nie. 

Teen  die  einde  van  1966  is  die  huis  in  Suidstraat 
verkoop  vir  R2  200. 39) 

Die  kerkraad  gee  op  sy  vergadering  van  28 
Januarie  1967  opdrag  aan  die  voorsitter  en  skriba 
om  ’n  lening  van  R25  000  by  Voïkskas  aan  te  gaan 
vir  die  nuwe  kerkgebou.40)  Die  insameling  het  egter 
so  fluks  gevorder  dat  hierdie  volle  bedrag  toe  nie 
eens  geleen  is  nie. 

Die  Gemeente  het  voorwaar  pragtig  saamgewerk 
vir  die  bou  van  die  nuwe  kerk!  So  word  op  10 
Junie  1967  uiteindelik  die  hoeksteen  van1  die  nuwe 
kerkgebou  dcur  ds.  J.  L.  van  Staden  gelê.  Die  argitek 
was  mnr.  Ockie  van  Schalkwyk  en  die  bouaannemer 
mnr.  F.  A.  Vorster.  Uiteindelik,  alles  in  gereken, 
het  die  keikgcbou  die  Gcmeente  om  en  by  R55  000 
gekos. 

Teen  ’n  uitsondelike  vinnige  tempo  delg  die 
Gemeente  haar  skulde. 

Maar  voor  die  einde  van  1967,  nie  Iank  na  die 
kerk  se  inwyding,  neem  ds.  Van  Staden  ’n  beroep 

aan  na  Derdepoort  (in  Pretoria)  en  op  18  Desember 
1967  lewer  hy  sy  afskeidspreek. 

Na  die  vertrek  van  ds.  J.  L.  van1  Staden,  besluit 
die  kerkrade  van  Leeudoringstad  en  Makwassie  onder 
die  voorsitterskap  van  die  konsulent  van  Leeudoring- 
stad,  ds.  W.  P.  van  der  Merwe,  en  in1  teenwoordigheid 
van  ds.  C.  J.  A.  Simpson  op  22  Januarie  1968  dat 
die  kombinasie  gehandhaaf  sal  word  “tot  tyd  en  wyi 
die  beroepe  predikant  ’n  beroep  na  ’n  ander  Ge- 
meente  aanneem  of  totdat  die  gekombineerde  kerk- 
rade  in  oorleg  met  mekaar  op  ’n  gekombineerde  kerk- 
raadsvergadering  anders  sou  besluit.”  Makwassie  sou 
nou  ook  R2  200  per  jaar  aan  Leeudoringstad  ver- 
skuldig  wees. 

Teen  d'ie  middel  van  1968  word  besluit  om  die 
bazaarsaal  aan  ’n  mnr.  Meerholtz  te  verkoop41)  vir 
R3  000. 

(vii)  DS.  W.  G.  HABIG  (1968-1970):  Na  verskil- 
lende  vrugtelose  beroepe  neem  ds.  W.  G.  Habig  van 
Evander  die  beroep  na  Leeudoringstad  aan.  Op  27 
September  1968  word  hy  ontvang  en  op  29  Septem- 
ber  word  hy  bevestig  en  lewer  hy  sy  intreepreek. 

Die  oortrokke  rekening  vir  kerkskuld  by  Volks- 
kas  het  met  ds.  Habig  se  koms  al  gekrimp  tot  by 
R14  367.42) 

Onder  ds.  Habig  se  vurige  leiding  word  die 
kerkskuld  met  mening  aangepak  sodat  dit,  byna  onge- 
looflik,  in  'n  tydperk  van  2 jaar  gedelg  was.  Leeu- 
doringstad  Gemeente  bet  voorwaar  ’n  prestasie  ge- 
lewer  om  so  gou  van  haar  kerkskulld  ontslae  te 
raak!  Dit  getuig  van  opregte  geloof  en1  ywer  vir  die 
Kerk  van  Jesus  Christus! 

Vroeg  in  1970  neem  ds.  W.  G.  Habig  egter  ’n 
beroep  aan  na  die  kombinasie  Koornfontein-Hen- 
drina.  In  Februarie  1970  lewer  hy  sy  afskeidspreek. 
Die  kombinasie  met  Makwassie  verval  en  Leeu- 
doringstad  beroep  nou  weer  selfstandig.43) 

(viii)  Voordat  verder  gegaan  word  op  die  pad 
van  die  geskiedenis,  moet  daar  egter  ’n  paar  belang- 
rike  opmerkings  gemaak  word  wat  blyk  uit  die  volle 
periode  wat  ons  tot  dusver  behandel  het.  (Van  die 
begin  tot  in  hierdie  stadium). 

Deurgaans  was  daar  gedurende  hierdie  volle 
periode  veral  drie  sondige  trekke  in  die  geskiedenis 
van  Leeudoringstad  Gemeente  wat  nogal  baie  dik- 
wels  voorgekom  het,  naamlik:  (i)  kwaadwillige  en 
onnodige  rusies  en  struwelinge;  (ii)  huweliksprobleme. 
verwydering  tussen  getroudes,  egbreuk  en  onchriste- 
like  saamwoon  buite  die  heilige  verband  van  die 
huwelik;  (iii)  aanhan'g  van  sektariese  dvsaalleringe  en 
die  afdwaal  na  sektes.  Dit  is  jammer  om  daarop  te 
let  dat  daar  in  al  hierdie  gevalle  van  ergerlike  sondes 
nie  volgens  die  bybelse  opdrag  van  broederlike  ver- 
maning,  tugtiging  en  afsnyding  uit  die  Kerk  van 
Christus  (lg.  in  gevalle  van  onboetvaardigheid)  ge- 
handetl  is  nie.  Dis  jammer  dat  die  kerkraad  nooit 
verder  as  praat  gekom  het  nie  en  nooit  Gods  bybelse 
metode  van  tugtiging  enduit  gehoorsaam  gevolg  het 


nie.  Indien  Gods  metode  gevolg  sou  gewees  het,  en 
nie  na  menslike  vrese  en  goeddanke  gehandel  is  nie, 
sou  hierdie  ergerlike  sondes  nie  die  inslag  in  die 
Gemeente  verkry  het  wat  dit  wel  verkry  het  nie.  Van 
die  wat  gevolglik  heeltemal  van  die  Kerk  afgedwaal 
het  na  die  sektes,  het  niemand  teruggekeer  nie. 

’n  Ander  tendens  wat  duidelik  uit  hierdie  volle 
periode  blyk  en  telkens  navore  gekom  het  was  die 
situasie  dat  die  verhouding  tussen  die  redelike  ver- 
moë  van  die  Gemeente  en  die  finansiëlle  behoeftes 
van  die  predikantsgesinne  nie  altyd  na  wense  vvas 
nie.  Dit  is  seker  nie  uitgesluit  dat  hierdie  'n  rede  was 
waarom  Leeudoringstad  Gemeente  in  die  kort  tyd 
van  20  jaar  die  groot  getal  van  7 predikante  gehad 
het  nie. 

(ix)  DS.  J.  P.  LABUSCHAGNE  (jnr.)  (1970 — )44).- 
Voor  die  koms  van  ds.  J.  P.  Labuschagne  van  Kroon- 
stad  na  Leeudoringstad,  het  daar  weer  twee  gesinne 
na  die  A.G.S.  sekte  afgedwaal  vanweë  besondere 
bedrywigheid  van  hierdie  pinkstersekte  in  dié  tyd.45) 
Daar  was  geen  formele  tughandeling  in  dié  tyd. 

Ds.  J.  P.  Labuschagne  word  op  Vrydagaand  31 
Julie  1970  ontvang,  op  Saterdag  1 Augustus  deur  ds. 
J.  F.  Mouton  bevestig  en  op  Sondag  2 Augustus  1970 
lewer  hy  sy  intreepreek. 

Dadelik  begin  ds.  J.  P.  Labuschagne  met  ’n 
intensievve  bearbeiding  van  diegene  wat  onlangs  na 
die  sekte  afgedwaal  het.  Die  verskil  tussen  Kerk  en 
sekte,  waarheid  en  dwaling,  asook  die  toepassing 
van  die  kerklike  tug,  word  breedvoerig  op  broeder- 
Iike  vermanende  wyse  aan  die  afgedwaaldes  verkon1- 
dig.  Die  kerkraad  word  ook  in  die  daaropvolgende 
tyd  in  hierdie  dinge  onderrig.  Dit  vvas  ’n  uitgemaakte 
saak  dat  indien  die  afgedwaaldes  nie  sou  terugkeer 
in  boetvaardigheid  en1  berou.  formele  tughanddinge 
met  al  sy  konsekvvensies,  soos  uiteengesit  in  Gods 
Woord,  sou  moes  volg.  In  sy  bearbeiding  van  die 
afgedwaaldes  vvord  ds.  Labuschagne  gekonfronteer 
met  die  pastoor  van  die  AG.S.-sekte,  mnr.  Pelser. 
Dit  Ioop  uit  op  die  uitdaging  vari  die  pastoor  deur 
ds.  Labuschagne  tot  'n  openbare  dispuut  in  die  Boere- 
saal  van  Leeudoringstad.  (September  1970).  Ds. 
Labuschagne  voer  dit  so  deur  dat  die  pastoor  sy  saak 
sou  stel  en  daarna  sou  hyself  sy  eie  saak  stel.  dan 
was  daar  geleentheid  vir  ’n  kort  repliek  (eers  deur 
die  pastoor  en  dan1  deur  ds.  Labuschagne).  Die  pub- 
liek  sou  gcen  aandeel  in  die  vcrrigtinge  hê  nie.  Met 
hierdie  reélings  vvas  alle  inmening  van  die  publiek 
sovvel  as  vvanorde  en  oproer  uitgeskakel.  Die  saal 
was  vol.  Alles  het  stigtelik  verloop.  Hierna  het  die 
tvvee  gesinne,  nog  voordat  enige  formele  tughandelings 
uitgeoefen  is,  teruggekeer  tot  die  Hervormdc  Kerk. 
Vroeg  in  1971  het  'n.  jong  meisie  en  jong  man  wat 
opgegroei  hel  onder  die  A.Ci.S.-sekte.  vvat  albci 
vriende  onder  die  Hervormers  gehad  het.  oorgckom 
na  die  Hervormde  Kcrk.  Nadai  hulle  intensief  ge- 
katkisecr  is,  het  hullc  openbare  belydenis  van  geloof 
in  die  kcrk  al'gelê  en  is  t c>c  gedoop.  Sederldien  is 

hulle  voorbeeldige  llidmate  van  die  kerk. 

Op  aandrang  van  ds.  Labuschagne  word  op  die 
Ringsvergadering  van  Makwassie  in  1971  besluit  om 
die  saak  van  die  kerklike  tug  op  ringsvlak  weer  onder 
die  aandag  te  bring.  So  vind  daar  ’n  gesamentlike 
byeenkoms  op  11  Maart  1972  op  Wolmaransstad 
plaas  waartydens  prof.  dr.  J.  I.  de  Wet  die  kerkrade 
van  die  Ring  van  Makwassie  op  besondere  wyse  inge- 
lig  het  aangaande  die  bybelse  opdrag  van  kerklike 
tug. 

Die  kerklike  tug  word  nou  saam  met  Woords- 
verkondiging  en  Sakramentsbediening,  in  lyn  met 
artikel  29  van  die  Nederlandse  Geloofsbelylenis,  deel 
van  Leeudoringstad  Gemeente  se  geloofslewe.46) 

In  November  1970  sien  die  eerste  uitgawe  van 
die  kwartaalblad  van  die  Hervormde  Gemeente  van 
Leeudoringstad,  Die  Kandelaar,  sy  eerste  lig  en  ver- 
skyn  hierna  gereeld.  Die  Kandelaar  het  as  doel,  nie 
soseer  om  Gemeentenuus  te  versprei  nie,  dit  wel  in 
mindere  mate,  maar  om  die  Gemeente  verder  op  te 
voed  in  die  geloof  in  Christus,  die  Here.  Die  Kande- 
laar  sien  sy  taak  gevolglik  meer  post-kategeties  van 
aard.  Die  redaksie  is  as  volg:  Ds.  J.  P.  Labuschagne 
(redakteur),  ouderling  A.  Fourie,  diakens  C. 
Scheepers,  J.  Kies,  H.  Snyders  en  mew.  B.  Snyders, 
N.  Kies  en  M.  Scheepers. 

Teen  die  einde  van  1970  koop  die  Gemeente  met 
toestemming  van  die  Raad  van  Finansies  in  Pretoria 
’n  plot  van  6,7  morge  langs  die  kerkgebou  vir  ’n 
bedrag  van  R5  500  47) 

Teen  die  einde  van  1970  besluit  die  ouderlinge 
vergadering,  na  verduideliking  van  die  bybelse  taak 
van  die  ouderling  deur  ds.  Labuschagne,  eenparig 
tot  intensiewer  pastorale  bearbeiding  deur  die  ouder- 
ling,  en1  wel  in  dié  sin  dat  die  predikant  voor  elke 
Nagmaal  ’n  gepaste  bybelse  onderwerp  rondom  die 
voorbereiding  tot  aansit  aan  die  Nagmaaltafel  uit- 
werk  (die  word  dan  in  die  Kandelaar  gepubliseer 
sodat  die  Gemeente  altyd  daarop  kan  terugval)  en 
dat  elke  ouderlin'g  dié  onderwerp  dan  met  sy  wyk- 
gesinne  behandel.  Verder  word  dan  van  die  ouderling 
verwag  om  ’n  gepaste  deel  uit  die  Bybel  te  Cees  en 
om  te  bid.  Aanvanklik  versuim  sommige  ouderlinge 
nog  in  die  uitvoering  van  hierdie  besluit. 

In  1971  word  die  jeug  van  die  Gemeente  in 
meer  bybels-reformatoriese  sin  met  goeie  resultate 
hervorm:  Die  jeug  word  nie  gesien  as  ’n  vereniging 
op  die  rand  van1  die  kerk  of  los  van  die  kerk,  maar 
as  jeugbeweging  van  die  Gemeente  wat  slegs  ten  doel 
het  om  Christus  en  sy  Gemeente  te  dien,  om  in  post- 
kategetiese  sin  meer  te  leer  van  en  in  die  lig  van 
die  Evangelie  van  Jesus  Christus  en  om  derdens  as 
jongmense  van  die  Kerk  wat  in  die  geloof  eners  dink, 
op  gesonde  wyse  saam  sosiaal  te  verkeer  en  te  ont- 
span.  Alle  leiding  gaan  nou  direk  uit  van  die  kerk- 
raad,  aan  wie  gereeld  verslag  gellewer  moet  word,  en 
wel  in  die  persone  van  die  jeug-ouderlinge  A.  A. 
Fourie  (voorsitter  van  die  jeug),  K.  van  Heerden  en 


J.  van  Heerden.  Wel  word  jeugdige  lidmate  ook  in 
die  bestuur  betrek,  maar  dan  in  ondergeskikte  hoe- 
danigheid.  Die  byeenkomste  van  die  jeug  word  goed 
bygewoon,  veral  op  koshuisnaweke  wanneer  hoër- 
skoollidmate  ook  teenwoordig  kan  wees. 

Onder  die  leiding  van1  ds.  Labuschagne  en  ouder- 
ling  A.  A.  Fourie  (hoof  van  die  Kategetiese  onderrig) 
word  doeltreffender  kategetiese  onderrig,  veral  vanaf 
begin  1972,  daargestel  deurdat  daar  nou  op  basis 
van  ’n  vaste  rooster  gewerk  word  om  die  katkistante 
deegliker  voor  te  berei  en  te  help  vir  die  uiteindelike 
stap  van  geloofsbelydenis.  Die  kategete  kom  ook 
gereel’d  in  vergaderings  byeen  om  probleme  te  be- 
spreek  en  om  hulle  beter  vir  die  taak  van  kategese 
toe  te  rus.  Teen  die  einde  van  1971  neem  die  ouder- 
linge  vergadering  ook  die  besluit  om  elke  laaste 
Sondag  van  die  maand  die  kategetiese  klasse  by  te 
woon  om  probleem-gevalle,  veral  die  wat  traag  is  en 
die  wat  nie  gereeld  die  onderrig  bywoon  nie,  te  be- 
spreek  met  die  kategete  en  dan  daama  op  te  tree. 

Aan  die  begin  van  1972  vra  die  Gemeente  toe- 
stemming  van  die  Raad  van  Finansies  in  Pretoria 
om  ter  eniger  tyd  enige  van  sy  erwe  te  verkoop  vir 
’n  bedrag  rondom  R400  en  ook  om  die  Pastorie  te 
mag  verkoop  teen  die  hoogste  aanbod  wanneer  die 
geleentheid  hom  voordoen.48)  Toestemming  word 
verleen1. 

Op  haar  vergadering  van  12  Februarie  1972 
besluit  die  Gemeente,  met  die  oog  op  die  bou  van 
’n  nuwe  doeltreffender  pastorie,  om  ’n  pastorie-bou- 
fonds  te  stig. 

(x)  Dat  die  Gemeente  in  alle  opsigte  deur  25 
jaar  gegroei  en  sterker  geword  het,  is  n'ie  te  betwyfel 
nie.  God  het  geseën.  Christus  het  seflf  sy  Kerk  in 
stand  gehou  na  die  belofte  van  Matt.  16:18,  al  was 
en  is  die  lidmate  van  die  Gemeente  onvolmaakte  en 
sondige  mense  wat  nie  altyd  korrek  opgetree  het  en 
dikwels  foutteer  het.  Alhoewel  nog  maar  sondaars, 
was  hulle  egter  gelowiges  en  dáárom  het  God  geseën 
en  dáárom  het  God  genade  gehad  want  Jesus  Chris- 
tus  het  immers  aan  die  kruis  sondaargelowiges  met 
God  versoen. 

(xi)  Ten  spyte  van  gebreke,  mag  daar  egter  n'ie 
nagelaat  word  dat  alles  daarop  dui  dat  al  Leeudoring- 
stad  Gemeente  se  predikante  slegs  een  hoofdoel  voor 
oë  gehad  het  en  dit  was  om  Jesus  Christus  as  ge- 
kruisigde  Versoener  en  Here  aan  die  Gemeente  te 
verkondig.  En  dit  in  ’n  wêreld  waarin  dikwefls  van 
hierdie  Evangelie  van  heil  afgedwaal  word  ter  wille 
van  menslike  dwase  aspirasies. 

(xii)  Hiermee,  die  geskiedenis  van  Leeudoring- 
stad  Gemeente  oor  25  jaar  se  pad  van  stryd,  maar  ’n 
pad  onderweg  na  uiteindelike  toekomstige  oorwinning 
en  ewige  vervulling. 

DS.  J.  P.  LAB USCHAGN E 

• VOETNOTAS  VERSKYN  OP  BLADSY  23)  « 

Die  huidige  Kerkgebou  — opgerig  in  1967. 


DIE  KANDELAAR. 


HOEKSTEENLEGGING  VAN  DIE  KERK- 
GEBOU. 


V.L.N.R.:  Ds.  J.  L.  van  Staden,  mnr.  O.  van 
Schalkwyk  (argitek),  ds.  P.  J.  J.  Venter 
en  dr.  P.  W.  Venter. 


Esta  Oberholzer. 
Eerste  baba  gedoop 
in  die  nuwe  Kerk. 
(1967  met  inwy- 
ding). 


Ds.  en  mev.  J.  P.  Labuschagne  en  Helana. 
(1970  — ) 


(Kwartaalblad  van  die  Gemeente.) 


• VOETNOTAS: 

1)  — Dit  is  goedgedink  om  nie  die  name  van  almal  wat  ondervra  is,  te  vermeld  n'ie. 

2)  — Die  huidige  Makwassie  Gemeente  was  in  1947  bekend  as  die  Ennis  Gemeente. 


3)  — vgl.  Kerkraadsvergadering  notule  van  4/10/1947. 


4)  — wat  die  uitstaande  balans  was,  is  nie  bekend  nie.  Vgl.  Kerkraadsvergaderingnotule  van  29/3/1947. 

5)  — Kerkraadsvergadering  notule  van  30/4/1947. 

6)  — witpoort  was  die  ander  naam  waaronder  Bosmansrust  bekend  was. 


7)  — Hierdie  saal  het  gestaan  op  die  terrein  waar  die  huidige  hoofkantore  van  die  Suid-Westelike  Transvaalse  Kooperasie 
tans  staan.  Dié  saal  is  dus  later  afgebreek  met  die  oog  op  die  bou  van  die  Kooperasie  geboue. 


8)  — Vgl.  Kerkraadsvergadering  notule  van  2/8/1947. 

9)  — Vgl.  Kerkraadsvergadering  notule  van  7/11/1947. 

10)  — Vgl.  Kerkraadsvergadering  notule  van  20/12/1947. 

11)  — Vgl.  Kerkraadsvergadering  notule  van  7/12/1947 

12)  — ■ Vgl.  Kerkraadsvergadering  notu'.e  van  31/1/1948. 

13)  — Vgl.  Kerkraadsvergadering  notule  van  31/1/1948. 

14)  — Vgl.  Kerkraadvergadering  notule  van  1/5/1948.  (In  1963  het  ds.  S.  P.  J.  J.  van  Rensburg  wat  intussen  gepromoveer  het 

as  doktor  in  die  Godsgeleerdheid,  Professor  in  die  Nuwe  Testamentiese  Wetenskap  aan  die  Universiteit  van  Pretoria 
geword.) 

15)  — Vgl.  Kerkraadsvergadering  notule  van  30/6/1947. 


16)  — Vgl.  Kerkraadsvergadering  notule  van  1/5/1948. 

17)  — Vgl.  Kerkraadsvergadering  notule  van  22/5/1948;  8/10/1949. 

18)  — Vgl.  Kerkraadsvergadering  notule  van  8-5-1948;  22-5-1948;  16-10-1948;  25-2-1949;  9-4-1949;  1-4-1950.  Vgl.  Gemeentever- 

gadering  notule  van  13-8-1949. 

19)  — Vgl.  Kerkraadsvergadering  notule  van  8-4-1949;  25-2-1949. 

20)  — Vgl.  Kerkraadsvergadering  notule  van  18-12-1948. 

21)  — Vgl.  Kerkraadsvergadering  notule  van  1-4-1950. 

22)  — Vgl.  Kerkraadsvergadering  notule  van  7-1-1950. 


23)  — Vgl.  Kerkraadsvergadering  notule  van  8-9-1950  ; 4-11-1950.  Vgl.  Gemeentevergadering  notule  van  30-9-1950. 


24)  — Vgl.  Kerkraadsvergadering  notule  van  4-1-1951. 

25)  — Vgl.  Gemeentevergadering  notule  van  6-10-1951;  12-2-1952. 

26)  — Vgl.  Kerkraadsvergadering  notule  van  6-10-1951. 


27)  — Vgl.  Kerkraadsvergadering  notule  van  4-12-1954. 

28)  — Vgl.  Kerkraadsvergadering  notu'e  van  22-1-1955. 

29)  — Vgl.  Kerkraadsvergadering  notule  van  7-4-1956. 

30)  — Vgl.  Kerkraadsvergadering  notule  van  6-9-1956;  5-1-1957. 


31)  — Vgl.  Kerkraadsvergaderfng  notule  van  24-6-1959. 

32)  — Vgl.  Kerkraadsvergadering  notule  van  28-11-1959;  26-12-1959. 


33)  — Vgl.  Kerkraadsvergadering  notule  van  24-10-1962. 

34)  — Vgl.  Kerkraadsvergadering  notule  van  24-10-1962.  Vgl.  Gemeentevergadering  notule  van  3-11-1962. 

35)  — Vgl.  Kerkraadsvergadering  notule  van  11-11-1962. 


36)  — Vgl.  Kerkraadsvergadering  notule  van  22-2-1964;  19-9-1964.  Vgl.  Gemeentevergadering  notule  van  24-10-1964. 

37)  — Vgl.  Gemeentevergadering  notule  van  6-8-1966.  Vgl.  Kerkraadsvergadering  notule  van  16-5-1966. 

38)  — Vgl.  Kerkraadsvergadering  notule  van  16-5-1966.  Vgl.  Gemeentevergadering  notule  van  5-6-1966. 


39)  — Vgl.  Kerkraadsvergadering  notule  van  29-10-1966. 

40)  — Dit  was  ’n  bekragtiging  van  die  konsistorie  besluit  van  11-12-1966. 

41)  — Vgl.  Kerkraadsvergadering  notule  van  24-6-1968. 

42)  — Vgl.  Kerkraadsvergadering  notule  van  16-10-1968. 


43)  — Vgl.  Kerkraadsvergadering  notule  van  26-2-1970. 


44)  — Interessant  om  daarop  te  let  dat  alhoewel  ds.  J.  P.  Labuschagne  (jnr.)  geen  familie  van  die  vorige  dr.  J.  P.  Labus- 
chagne  is  nie,  nie  alleen  hu'le  voorletters  dieselfde  is  nie,  maar  beide  se  vroue  het  die  voomaam  Hester.  Daarby  was 
ds.  J.  P.  Labuschagne  ’n  seun  uit  die  Gemeente  van  Florida  waar  ds.  J.  P.  Labuschagne  (snr.)  vroeër  predikant  was. 


15)  — Vgl.  Kerkraadsvergadering  notule  van  16-10-1968-  2-8-1969;  27-3-1969. 

16)  — Vgl.  Kerkraadsvergadering  notule  van  4-2-1972. 


47)  — Vgl.  Gemeentevergadering  notule  van  10-5-1970;  8-8-1970. 


48)  — Vgl.  Gemeentevergadering  notule  van  12-2-1972. 

KERKRAAD  1972. 


VOORSTE  RY:  L.  na  R:  M.  G.  de  Beer,  J.  Fouche,  A.  Fourie,  W.  Conradie,  W.  van  Vuuren,  Ds.  en 
mev.  J.  P.  Labuschagne,  D.  Smith,  J.  Meyer,  J.  Harmsen,  G.  Labuschagne,  D.  Rossouw. 
AGTER:  L.  na  R:  J.  Fouche,  K.  van  Heerden,  J.  Kies,  J.  van  Rensburg,  J.  van  Heerden,  P.  Ernst, 
A.  de  Beer,  J.  Meyer,  W.  Marais,  J.  Gericke,  W.  Rossouw,  R.  de  Beer,  M.  Jonker,  P.  Fouche, 
H.  Snyders,  J.  Louw,  C.  Scheepers,  A.  Bothma. 


N.  H.  S.  V.  1972. 


VOOR  L.  na  R:  R.  Louw,  A.  Conradie,  M.  Scheepers,  T.  Fourie,  B.  Rossouw,  H.  Labuschagne, 
Mev.  ds.  H.  Labuschagne,  H.  Campher,  L.  Labuschagne,  A.  Britz,  B.  Snyders. 

AGTER  L.  na  R:  N.  Kies,  E.  van  Heerden,  P.  Jonker,  A.  Oldewage,  S.  de  Beer,  A.  Harmzen,  E. 
Gericke,  M.  Jonker,  S.  de  Beer,  S.  du  Plessis,  L.  Rossouw,  F.  Fouche,  L.  Rossouw,  G.  Pieter- 
se  M.  Ernst,  J.  Pretorius,  J.  Fouche. 

